Rethemnos Live

35η Παγκρήτια Γιορτή Κίτρου: Η «Εμινέ» του Γιώργου Καράτζη από τη Θεατρική Σκηνή Ηρακλείου
2025-08-17 21:30 (Europe/Athens) | Φαράτσι
Η θεατρική παράσταση «Εμινέ», βασισμένη στο ομώνυμο έργου του Γιώργου Καράτζη, θα παρουσιαστεί από τη Θεατρική Σκηνή Ηρακλείου σε σκηνοθεσία Μάνου Μανιά, στο Φαράτσι Μυλοποτάμου.
Η παράσταση πραγματοποιείται στο πλαίσιο της 35ης Παγκρήτιας Γιορτής Κίτρου.
Κυριακή 17 Αυγούστου – Έναρξη 21:30.

Εκδηλώσεις Νεφς Αμάρι 2025: Παραμύθια και κρητικά με jazz διάθεση
2025-08-21 19:00 - 23:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Πέμπτη 21 Αυγούστου
19:30 – Πλούμιστα Παραμύθια – Ιστορίες της Θάλασσας
Αφήγηση: Ευαγγελία Ορφανουδάκη (Παιδαγωγός/Αφηγήτρια)
Μουσική & ηχοτοπία: Αλέκος Φανουράκης (Μουσικός)
21:30 – Κρητικοί σκοποί με jazz διάθεση
Με τους Αλέκο Φανουράκη (λαούτο) και Ισίδωρο Παπαδάκη (πιάνο, μπάσο, κλαρίνο)
Παρασκευή 22 Αυγούστου
20:00 – Επετειακή Εκδήλωση: 100 χρόνια από τη γέννηση & 20 χρόνια από τον θάνατο του ποιητή Μανόλη Αναγνωστάκη
Ομιλητές: Αγγέλα Καστρινάκη (Καθηγήτρια Νεοελληνικής Φιλολογίας Παν. Κρήτης), Κωνσταντίνος Καλατζάκης (Υποψ. Δρ. Νεοελληνικής Φιλολογίας, Παν. Κρήτης)
Συντονίζει η Θέανω Καλλινικάκη (Ομότιμη Καθηγήτρια ΔΠΘ)
Σάββατο 23 Αυγούστου
18:00 Αγώνες Δρόμου 2025 «ΝΕΥΣΑΜΑΡΙΑ», σε τρείς κύριες ηλικιακές κατηγορίες ανδρών – γυναικών.
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Κυριακή 24 Αυγούστου
21:30 – Κρητική βραδιά: Βασίλης Καρδερίνης (λύρα) – Γιώργος Περικλάκης (λαούτο) – Γιώργος Κωστάκης (λαούτο)
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Περαμάτισμα: Μία δράση στον Ψηλορείτη στο πλαίσιο του Φεστιβάλ «Όλη η Ελλάδα Ένας Πολιτισμός»
2025-08-21 19:30 | Ιδαίο Άντρο, Ιδαίου Άντρου, Rethymno, Ρεθύμνου, 741 32, Greece
Το Περαμάτισμα αποτελεί μια πολιτιστική πρόταση, εμπνευσμένη από τη διαχρονική τελετουργία του περαματίσματος στον παραδοσιακό αργαλειό – τη διαδικασία του «περάσματος» των νημάτων που καθορίζει το σχέδιο και την τεχνοτροπία κάθε υφαντού. Ως έννοια, το περαμάτισμα μετατρέπεται σε εργαλείο κατανόησης της συνύφανσης του τοπικού με το παγκόσμιο, της παράδοσης με την καινοτομία, του χρόνου με τον χώρο, του ανθρώπου με την ύλη και την τεχνολογία.
Στον ορεινό Ψηλορείτη και το Ιδαίον Άντρον, έναν τόπο με ειδικό βάρος και ισχυρό συμβολισμό για την Κρήτη, το έργο επιχειρεί να συνυφάνει την πολιτιστική μνήμη με τη σύγχρονη δημιουργία και με επίκεντρο τον άνθρωπο δημιουργό. Μέσα από το Περαμάτισμα αναδύεται: η δυναμική της υφαντικής ως χειρονομίας, συμβολισμού και πολιτισμικού κώδικα· η συνάντηση παραδοσιακών τεχνών με νέες τεχνολογίες και ψηφιακές μορφές έκφρασης· η συνύφανση διαφορετικών μουσικών ιδιωμάτων που γεννούν μια νέα ακουστική εμπειρία.
Πρόγραμμα εκδηλώσεων
Μέρος Α’: Εισηγήσεις & Παρουσιάσεις

Άνοιγμα στο Περαμάτισμα μέσα από τη μνήμη του καθημερινού και την ποίηση της υφαντικής με τον Λουδοβίκο των Ανωγείων (21/8)
Εισαγωγή στον θεματικό πυρήνα της προοπτικής με τη σημασία της υφαντικής ως τόπου μνήμης, πράξης και επανανοηματοδότησης από τη Ζωή Παπαδάκη, υφάντρα και εκπαιδευτικό της νέας Δομής Υφαντικής του Υπουργείου Πολιτισμού στα Ανώγεια (22/8)

Μέρος Β’: Μουσική

Λευτέρης και Μανούσος Καλλέργης (21/8)
Γιάγκος Χαιρέτης (21/8)
Argonauts Music (22/8)
Μαρίνα & Ανδριάνα Δακανάλη (22/8)
String Demons: Λυδία και Κωνσταντίνος Μπουντούνης (21, 22/8)

Παράλληλη δράση:
Για πρώτη φορά παρουσιάζεται στο κοινό επιλογή έργων από την εν εξελίξει πλατφόρμα Άδρακτος, ένα ψηφιακό μουσείο σύγχρονης υφαντικής και τέχνης. Η έκθεση φέρνει κοντά τις υφάντρες του Ψηλορείτη Αριστέα Ξυλούρη, Ερμιόνη Καλομοίρη, Βαγγελιώ Νταγιαντά, Ευαγγελία Σπιθούρη, Νίτσα Χαιρέτη και Λευκοθέα Σπιθούρη με τους σύγχρονους δημιουργούς Νίκο Κανόγλου, Αλεξάνδρα Μπίσα, Κλωθώ και Γιώργο Μπούνια.
H εκδήλωση προσφέρεται δωρεάν από το Υπουργείο Πολιτισμού.
Η προκράτηση θέσης είναι υποχρεωτική allofgreeceone.culture.gov.gr

Εκδηλώσεις τιμής και μνήμης για την 81η Επέτειο του Ολοκαυτώματος των χωριών του Κέντρους
2025-08-22 07:00 - 13:00 | Βρύσες Αμαρίου, Βρύσες Αμαρίου, Βρύσες Αμαρίου, Ρεθύμνου, Ελλάδα
Σας προσκαλούμε στις διήμερες εκδηλώσεις Τιμής και Μνήμης για την 81η Επέτειο του Ολοκαυτώματος των χωριών του Κέντρους (Άνω Μέρος, Βρύσες, Γερακάρι, Γουργούθοι, Δρυγιές, Καρδάκι, Σμιλές, Κρύα Βρύση) από τα ναζιστικά στρατεύματα κατοχής, που θα πραγματοποιηθούν την Πέμπτη 21 και την Παρασκευή 22 Αυγούστου 2025 στη Δημοτική Κοινότητα Βρυσών.
Με τιμή,
Παντελής Μουρτζανός
Δήμαρχος Αμαρίου
Το πρόγραμμα:

Εκδηλώσεις Νεφς Αμάρι 2025: Αφιέρωμα στο Μανολη Αναγνωστακη
2025-08-22 20:00 - 23:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμά:
Παρασκευή 22 Αυγούστου
20:00 – Επετειακή Εκδήλωση: 100 χρόνια από τη γέννηση & 20 χρόνια από τον θάνατο του ποιητή Μανόλη Αναγνωστάκη
Ομιλητές: Αγγέλα Καστρινάκη (Καθηγήτρια Νεοελληνικής Φιλολογίας Παν. Κρήτης), Κωνσταντίνος Καλατζάκης (Υποψ. Δρ. Νεοελληνικής Φιλολογίας, Παν. Κρήτης)
Συντονίζει η Θέανω Καλλινικάκη (Ομότιμη Καθηγήτρια ΔΠΘ)
Παρέα στο Νευς Αμάρι 29-08-1952Όρθιοι (από αριστερά): Γιώργος Γενεράλης, Λούλα Αναγνωστάκη, Νίκος Βερνάρδος,Μαίρη Μυλωνάκη, Μανόλης Αναγνωστάκης.Καθήμενοι (από αριστερά): Ελένη Χριστονάκη- Μαμαλάκη, Μαίρη Χατζηδάκη – Κασιμάτη, Νίκος Γενεράλης, Χρυσούλα Αλικαμπιώτη.Σε ύπτια θέση: Στέλιος Χριστονάκης(Αρχείο Στέλιου Χριστονάκη)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Εκδηλώσεις Νεφς Αμάρι 2025: Νευσαμάρια και παζάρι
2025-08-23 18:00 - 21:00 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Πιο αναλυτικά το πρόγραμμα:

Σάββατο 23 Αυγούστου
18:00 Ο ΔΗΜΟΣ ΑΜΑΡΙΟΥ σε συνεργασία με τον Πολιτιστικό Σύλλογο απανταχού Αμαριανών ο “ΑΓΙΟΣ ΤΙΤΟΣ” και τον Πολιτιστικό Σύλλογο Αμαρίου – Οψιγιά “Η ΣΑΜΙΤΟΣ” διοργανώνουν τους αγώνες Λαϊκούς αγώνες δρόμου «ΝΕΥΣΑΜΑΡΙΑ», στις 23 Αυγούστου 2025, ημέρα Σάββατο και ώρα 6:00 μ.μ. στο Νευς Αμάρι, στο πλαίσιο των εκδηλώσεων της γιορτής του Αγίου Τίτου, με ελεύθερη συμμετοχή στις παρακάτω κατηγορίες:

ΩΡΑ 18:00 : 1.000 μ. Παμπαίδων με έτη γέννησης 2013 – 2014 – 2015 – 2016
ΩΡΑ 18:00 : 1.000 μ. Παγκορασίδων με έτη γέννησης 2013 – 2014 – 2015 – 2016
ΩΡΑ 18:20 : 2.500 μ. Παίδων με έτη γέννησης 2010 – 2011 – 2012
ΩΡΑ 18:20 : 1.800 μ. Κορασίδων με έτη γέννησης 2010 -2011 – 2012
ΚΑΣΙΜΑΤΕΙΟΣ ΔΡΟΜΟΣ 4.500 μ:
α) 18:45 : Εφήβων με έτη γέννησης 2007 – 2008 – 2009
β) 18:45 : Νεανίδων με έτη γέννησης 2007 – 2008 -2009
γ) 18:45 : Ανδρών γεννηθέντες μέχρι και το 2006.
δ) 18:45 : Γυναικών γεννηθείσες μέχρι και το 2006.
ΩΡΑ 19:45 : 300 μ. Μικρών Παιδιών, αγοριών και κοριτσιών χωριστά, ηλικίας 5 – 8 ετών, με έτη γέννησης 2017 – 2018 – 2019 – 2020.

Δηλώσεις συμμετοχής: τηλ. 6972899232 και επί τόπου την ημέρα των αγώνων, μισή ώρα πριν την έναρξη (5:30 μ.μ.).
Υγειονομική εξέταση: Με ατομική ευθύνη των αθλητών θα υπογραφούν υπεύθυνες δηλώσεις, για τους δε ανήλικους με ευθύνη των γονέων – συνοδών τους. Η ιατρική εξέταση ικανότητας συμμετοχής είναι υποχρεωτική. Οι διοργανωτές δεν φέρουν καμία ευθύνη σε περίπτωση προβλήματος υγείας των συμμετασχόντων.
Έπαθλα: Κύπελλο στον/η πρώτο/η και μετάλλια στους τρεις πρώτους νικητές κάθε κατηγορίας. Αναμνηστικά διπλώματα και μετάλλια σε όλους τους συμμετέχοντες.
Σημείωση: Όλες οι διαδρομές γίνονται πάνω σε άσφαλτο στον ίδιο δρόμο με επιστροφή (μισός ανήφορος, μισός κατήφορος) και με κοινή αφετηρία και τερματισμό, πλην του δρόμου 2.500 μ. Παίδων που γίνεται σε κυκλική διαδρομή μέσω του κεντρικού δημοτικού δρόμου και του νέου περιφερειακού δρόμου
20:00 (Αυλή του Σχολείου) Παζάρι της «ΚΟΙΝΩΝΙΚΗΣ ΟΜΑΔΑΣ ΓΥΝΑΙΚΩΝ ΑΜΑΡΙΟΥ – ΟΨΙΓΙΑ». Τα έσοδα διατίθενται για φιλανθρωπικούς σκοπούς.
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

Εκδηλώσεις Νεφς Αμάρι 2025: Πανηγύρι του Αγίου Τίτου
2025-08-25 21:30 | Αμάρι, Αμάρι, Αμάρι, Ρεθύμνου, 74061, Greece
Πολιτιστικός Αύγουστος και φέτος με το πενθήμερο εκδηλώσεων Νεφς Αμάρι 2025, που διοργανώνει ο Πολιτιστικός Σύλλογος Νεφς Αμαρίου – Οψιγιά «Η Σάμιτος» με την υποστήριξη του Δήμου Αμαρίου και της Περιφέρειας Κρήτης.
Ένα πενθήμερο γεμάτο πολιτισμό, μουσική, παράδοση και αθλητισμό, από την Πέμπτη 21 έως και τη Δευτέρα 25 Αυγούστου 2025, στο Νεφς Αμάρι.
Δευτέρα 25 Αυγούστου – Πανήγυρις Αγίου Τίτου
Παραδοσιακό γλέντι στην πλατεία με τους: Βασίλη Σταυρακάκη (μαντολίνο), Στέλιο Πετράκη (λύρα), Μιχάλη Κονταξάκη (μαντολίνο), Γιώργο Ψαράκη (λαούτο), Αντώνη Σταυρακάκη (μαντολίνο/λαούτο)
Ένα πενθήμερο γεμάτο με πολιτιστικές, αθλητικές και κοινωνικές εκδηλώσεις για μικρούς και μεγάλους και με σημείο αναφοράς τα δύο χωριά μας Οψιγιά & Αμάρι.
Καλό αντάμωμα!

«Αναδρομή στην ιστορία της νηπιακής εκπαίδευσης»: Η καλοκαιρινή εκδήλωση του Σχολικού Μουσείου Δήμου Ρεθύμνης
2025-08-27 19:30 | Σχολικό Μουσείο Δήμου Ρεθύμνης, Σχολικό Μουσείο Δήμου Ρεθύμνου, Amnatos, Ρεθύμνου, 74150, Greece
Η μεγάλη καλοκαιρινή εκδήλωση του Σχολικού Μουσείου του Δήμου Ρεθύμνης θα πραγματοποιηθεί την Τετάρτη 27 Αυγούστου 2025 και ώρα 19:30 στη δροσόλουστη Αμνάτο, στον προαύλειο του Μουσείου.
Εφέτος το θέμα είναι «Αναδρομή στην ιστορία της νηπιακής εκπαίδευσης στο Ρέθυμνο». Θα πραγματοποιηθούν τρεις σχετικές εισηγήσεις, από τον Χάρη Στρατιδάκη, τον Γιώργο Κανακάκη και την Άννα Κατσοπρινάκη και θα τιμηθούν τέσσερις παλαίμαχοι εκπαιδευτικοί. Πρόκειται για τις νηπιαγωγούς Άννα Μουνδριανάκη-Τζαγκαράκη, Αργυρή Λαγουβάρδου-Πατσαχάκη, Αγγέλα Μάλμου πρώτη σχολική σύμβουλος των νηπιαγωγών, καθώς τη δασκάλα Σταυρούλα Τσερβάκη-Λαγκουβάρδου που λειτούργησε το ιδιωτικό νηπιαγωγείο «Τα Χελιδόνια» και υπηρέτησε ως νηπιαγωγός στα εκπαιδευτήρια Δουβίτσα.
Η εκδήλωση περιλαμβάνει επίσης παιδικά τραγούδια από χορωδία νηπίων με μουσικό την Βαγγελιώ Βογιατζάκη και απελευθέρωση αποθεραπευμένης κουκουβάγιας από τον Γιώργο Κτιστάκη, μετά την απόδοση του τραγουδιού «Κουκουβάγια». Το πρόγραμμα της εκδήλωσης θα ολοκληρωθεί με ένα παραδοσιακό κέρασμα.

Θα κυκλοφορήσει ο έβδομος τόμος πρακτικών του Σχολικού Μουσείου και θα διατίθεται κατά τη διάρκεια της εκδήλωσης.
Οι καλοκαιρινές εκδηλώσεις του Σχολικού Μουσείου περιλαμβάνουν εισηγήσεις που αναφέρονται σε συγκεκριμένο θέμα. Τέτοια θέματα ήταν μέχρι στιγμής τα πρωτοποριακά σχολεία, η εισαγωγή των φυσικών επιστημών στην πρωτοβάθμια εκπαίδευση, το φαινόμενο των Κρητικών σχολικών βιβλίων, η μελέτη της εκπαιδευτικής ιστορίας του τόπου μας, η προσφορά του Ενιαίου Πολυκλαδικού Λυκείου στη ρεθεμνιώτικη εκπαίδευση, η εκπαίδευση στο Ρέθυμνο πριν, κατά και μετά την Μικρασιατική Καταστροφή, η προσφορά του αφανούς δασκάλου, αλληλοδιδασκάλου, δημοδιδασκάλου, ελληνοδιδασκάλου και μονοθεσίτη δασκάλου και δασκάλας, όπως και την εορταστική εκδήλωση για τα δέκα χρόνια λειτουργίας του Μουσείου.
Σχολικό Μουσείο Δήμου Ρεθύμνης

Η έκθεση "to know us better" γίνεται «μόνιμη» στην οδό Τσαγρή & Κορνάρου
2025-08-28 19:30 - 20:30 | Οδός Τσαγρή, Τσαγρή 1, Ρέθυμνο, Ρεθύμνου, 74100, Ελλάδα
Η έκθεση των Μαθημάτων Φωτογραφίας Ρεθύμνου “to know us better” θα πάρει μια μόνιμη παρουσία στην πόλη μας.
Θα επικολληθεί δίπλα στην έκθεση με τίτλο “Γυναίκα” στη Τσαγρή και Κορνάρου δίνοντας έτσι την ευκαιρία για μια νέα θέαση τόσο στους κατοίκους αλλά και στους επισκέπτες της πόλης μας.
Η δράση αυτή έχει σκοπό, συν τω χρόνω, να εκθέσει φωτογραφικά αλλά και ζωγραφικά έργα σε τοίχους σε διάφορα σημεία της πόλης μας, έτσι ώστε η περιήγηση σε αυτή, να έχει και μια επιπλέον διαφορετικότητα δίνοντας στο περιπατητή την δυνατότητα να απολαύσει αυτά τα δημιουργήματα.
Την Πέμπτη 28-8-25 στις 19:30 σας περιμένουμε να την αναρτήσουμε στη Τσαγρή & Κορνάρου.
φωτογραφία από την ήδη αναρτημένη έκθεση “Γυναίκα”

Eκδήλωση τιμής και μνήμης για την 81η επέτειο Ολοκαυτώματος της Κοξαρές
2025-08-29 19:00 | Κοξαρέ, Koxare, Ρεθύμνου, 740 53, Greece
Εκδήλωση τιμής και μνήμης για την 81η επέτειο ολοκαυτώματος της Κοξαρές από τους Ναζί, θα πραγματοποιηθεί την Παρασκευή 29 Αυγούστου και ώρα 19:00 το απόγευμα, στο μνημείο πεσόντων, στην πλατεία του χωριού.
ΠΡΟΓΡΑΜΜΑ ΕΚΔΗΛΩΣΗΣ
Έναρξη 19:00
Επιμνημόσυνη δέηση στο μνημείο
Ομιλία για το ιστορικό της επετείου από την Αντιδήμαρχο Πολιτισμού του Δήμου Αγίου Βασιλείου, Ευαγγελία Γλαμπεδάκη
Κατάθεση στεφάνων – Προσκλητήριο Ηρώων – Ενός λεπτού σιγή – Εθνικός Ύμνος

Εκδήλωση τιμής αφιερωμένη στον καθηγητή Νίκο Σταμπολίδη
2025-08-31 11:00 - 13:00 | Αρχαία Ελεύθερνα, Αρχαία Ελεύθερνα, Αρχαία Ελεύθερνα, Ρεθύμνου, Ελλάδα
Οι τοπικοί φορείς του Οικισμού της Αρχαίας Ελεύθερνας, ο Πολιτιστικός Σύλλογος «Η Αρχαία Ελεύθερνα», η Τοπική Κοινότητα Αρχαίας Ελεύθερνας, η Ενορία Προφήτη Ηλία και ο Σύλλογος Αθηνών «Προφήτης Ηλίας», διοργανώνουν εκδήλωση τιμής αφιερωμένη στον καθηγητή Νίκο Σταμπολίδη, με αφορμή την συμπλήρωση 40 ετών προσφοράς στο ανασκαφικό έργο της αρχαίας Ελεύθερνας.
Η εκδήλωση θα πραγματοποιηθεί την Κυριακή 31 Αυγούστου 2025 στις 12:30 μ.μ. στον Οικισμό της Αρχαίας Ελεύθερνας, στη θέση «ΔΑΜΑΚΑΣ».
Πρόγραμμα
11:00 π.μ. Ξενάγηση σε Αρχαιολογικό χώρο της Αρχαίας Πόλης Ελεύθερνας από τον Καθηγητή κ. Νίκο Σταμπολίδη.
12:00 μ. Μετάβαση στον Οικισμό (θέση «ΔΑΜΑΚΑΣ») και Κεντρική Εκδήλωση
– Σύντομοι χαιρετισμοί από εκπροσώπους των διοργανωτών και της Πολιτείας.
– Απονομή τιμητικής πλακέτας στον Καθηγητή από τον Πρόεδρο του Πολιτιστικού Συλλόγου κ. Κώστα Αποστολάκη, ως ένδειξη βαθιάς ευγνωμοσύνης για την μακρόχρονη προσφορά του.
Θα ακολουθήσει παραδοσιακό κέρασμα.
Η εκδήλωση πραγματοποιείται με την υποστήριξη της Περιφέρειας Κρήτης, του Περιφερειακού Ταμείου Ανάκαμψης Κρήτης και του δήμου Ρεθύμνης.

1o Φεστιβάλ «Ανυφαντού» στα Ανώγεια
2025-08-31 11:30 - 23:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Το 1ο Φεστιβάλ Ανυφαντού πραγματοποιείται φέτος στα Ανώγεια, με την υποστήριξη της Περιφέρειας Κρήτης, στο πλαίσιο της Παράλληλης Δράσης «Οι γυναίκες συναντούν τα 5ο Φεστιβάλ Κρήτης».
Το 1ο Φεστιβάλ Ανυφαντού, θα πραγματοποιηθεί από 31 Αυγούστου έως 1 Σεπτεμβρίου 2025, με ελεύθερη είσοδο για το κοινό. Πρόκειται για ένα διήμερο, όπου η παράδοση συναντά τη σύγχρονη καλλιτεχνική δημιουργία, φωτίζοντας τον ρόλο της γυναίκας-δημιουργού και θέτοντας στο επίκεντρο τη δύναμη της ελεύθερης έκφρασης. Το πρόγραμμα υφαίνεται με τολμηρές μουσικές συμπράξεις, με σινεμά από νέες και καταξιωμένες φωνές του διεθνούς κινηματογράφου, πρωτότυπες χορευτικές παραστάσεις και ανοιχτά σεμινάρια χορού.
Ο τίτλος Ανυφαντού δηλώνει την υφάντρα και παράλληλα μετατρέπεται σε σύμβολο της ίδιας της δημιουργίας και της καλλιτεχνικής έκφρασης. Η Ανυφαντού προσωποποιεί τη γυναίκα που υφαίνει την σκέψη και την ψυχή της μέσα από την τέχνη της· που μετατρέπει τη σιωπή σε δημιουργία, τη μνήμη σε νήμα, τη φωνή της σε υφαντό. Κάποτε, η ύφανση ήταν η μόνη αποδεκτή μορφή γυναικείας έκφρασης· σήμερα γίνεται σύμβολο της ανάδυσης της γυναίκας δημιουργού στο φως. Το φεστιβάλ Ανυφαντού είναι αφιερωμένο σ’ εκείνες και εκείνους που, μέσα από τη βαθιά γνώση του εαυτού και της τέχνης τους, έχουν χαράξει έναν προσωπικό και αυθεντικό δρόμο έκφρασης, μέσω, είτε της μουσικής, είτε του χορού, είτε της εικαστικής δημιουργίας.
Μοναδικές στιγμές του φεστιβάλ Ανυφαντού αποτελούν η μουσική παράσταση με τη Νίκη Ξυλούρη και τη Maria-Christina Harper και η μουσική παράσταση με το Γιώργη Ξυλούρη και τον Γιάννη Αγγελάκα, η χορευτική παράσταση και το σεμινάριο της Μαρίας Μανουκιάν, οι προβολές ταινιών από την Ευρώπη και τη Λατινική Αμερική σε επιμέλεια του Πολιτιστικού Οργανισμού «Σύσηλο», καθώς και η ομιλία της Νίκης Ρουμπάνη (Πρόεδρος Δικτύου Γυναικών Ευρώπης) για την ύφανση ως μορφή τέχνης και οικοτεχνίας, με αφορμή την προβολή του έργου «Η πετσέτα».
Με θεματικούς άξονες τη γυναίκα-δημιουργό από το παρελθόν ως το παρόν και τη γόνιμη συνομιλία της τοπικής τέχνης με τις σύγχρονες μορφές, το Φεστιβάλ φιλοδοξεί να μετατρέψει τα Ανώγεια σε έναν ζωντανό τόπο καλλιτεχνικής αναζήτησης και διαλόγου.
Η είσοδος σε όλες τις δράσεις είναι ελεύθερη.
*Απαιτείται προκράτηση θέσης σε ορισμένες δράσεις του προγράμματος.
Πρόγραμμα
ΚΥΡΙΑΚΗ 31 ΑΥΓΟΥΣΤΟΥ
11:30–14:00 & 18:30–20:00 | Κινηματοθέατρο Δήμου Ανωγείων
Διήμερο σινεμά «Και το ανύφαντο» – Ταινίες-νήματα στον κόσμο του άδηλου και του προγονικού.
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Περιγραφή: Μια επιλογή ταινιών που υφαίνουν ιστορίες μνήμης, καταγωγής, αορατότητας και πολιτισμικής συνέχειας. Κινηματογραφικά νήματα που εξερευνούν την ταυτότητα, την απώλεια και την ανάγκη του ανήκειν μέσα από φωνές που σπάνια ακούγονται και τόπους που συχνά παραμένουν αθέατοι.
Από τα υψίπεδα της Κολομβίας έως τα βουνά της Κρήτης, και από τα υφαντά της μεξικανικής παράδοσης μέχρι τη σιωπή ενός πορτογαλικού δάσους, οι ταινίες αυτής της ενότητας φωτίζουν τους αόρατους δεσμούς ανθρώπου και γης, παρελθόντος και παρόντος, μύθου και καθημερινότητας.
Ξεχωριστή θέση κατέχει μια συναισθηματικά φορτισμένη υβριδική σειρά δύο ταινιών μικρού μήκους -εικόνες που έχουν τροποποιηθεί με τεχνητή νοημοσύνη- γεννημένες από μια αποκαλυπτική ανάγκη για τοπία ανύπαρκτα αλλά εσωτερικά. Η σειρά περιπλανιέται ανάμεσα στην Τουρκία, το Τέξας, τη Σαϊγκόν και το Κόσοβο, καταγράφοντας ρωγμές, αποκοπές και εσωτερικές μεταμορφώσεις.
Κάθε έργο είναι μια χειρονομία ακρόασης προς όσα αντιστέκονται στη ρητή αφήγηση – τελετές, γλώσσες, τοπία και κινήσεις που επιμένουν να ζουν σε ψιθύρους, ρυθμούς και ανάσες.
–
Στο πλαίσιο του φεστιβάλ Ανυφαντού, ο πολιτιστικός οργανισμός Σύσηλο αναλαμβάνει την επιμέλεια της ενότητας προβολών, εστιάζοντας σε ταινίες μικρού και μεγάλου μήκους με θεματική που συνδέεται με τη ζωή στην ύπαιθρο, τη γυναικεία εμπειρία και την αυθεντική αφήγηση, ένα είδος “rural cinema” με διεθνή προσανατολισμό.
Το όνομά του Σύσηλο, εμπνευσμένο από την «εκστατική ώρα του μεσημεριού», αντικατοπτρίζει την αποστολή του: να ενισχύσει την πολιτιστική έκφραση που αναδύεται μέσα από την καθημερινότητα και την επαφή με τον τόπο εστιάζοντας στις μικρές κοινότητες και τη βιωματική δημιουργία.
Πρόγραμμα ταινιών:
πρωί (11:30 – 14:00)
Tila•pia, Crispin Yanisi, 19 λεπτά (11:30)
Τροφή της μνήμης (Memory’s Nourishment), Νίκη Τουτουντζάκη-Γιώργος Τρυπιδάκης, 5 λεπτά (12:00)
Μια μέρα στη Σαρδηνία (A Day in Barbagia), Vittorio de Setta, 12 λεπτά (12:30)
Ο καλός οιωνός (El bon auguri), Alba Bresolí, 13,5 λεπτά (12:45)
Νυχτερινό για ένα δάσος (Nocturno para uma Floresta), Catarina Vasconcelos, 16 λεπτά (13:05)
Λουλούδια του κάμπου (Flores de la llanura), Mariana Xochiquétzal Rivera García, 19 λεπτά (13:30) απόγευμα (18:30 – 20:00)
Αντίο Άγριε (Adieu Savage), Sergio Guataquira Sarmiento, 92 λεπτά
20:00–21:00 | Πλατεία Λιβάδι, Περαχώρι
Προβολή έργου Mitato Sessions: «Η Πετσέτα» & Ομιλία με θέμα «Η ύφανση ως μορφή οικοτεχνίας και τέχνης»
Ομιλήτρια: Νίκη Ρουμπάνη, Πρόεδρος Ελληνικού Δικτύου Γυναικών Ευρώπης · Εκπαιδευτικός, Ζωγράφος, Ακτιβίστρια
Συντονίζει η Ρίτα Σουλτάτου (Κοινωνική Λειτουργός, Τ. Υπεύθυνη Κοινωνικής Υπηρεσίας Δήμου Ανωγείων)
Περιγραφή έργου: Το Mitato Sessions αποτελεί μία ιδέα καταγραφής τοπικών ιστοριών και ανάδειξης νέων μουσικών πειραματισμών. Το έργο στοχεύει στην ανάδειξη της τοπικής ιστορίας ορεινών περιοχών, των οποίων ο πληθυσμός μειώνεται και τα πολιτιστικά χαρακτηριστικά φθίνουν, αλλά και στη δημιουργία ενός διαλόγου μεταξύ της αφήγησης ιστοριών και των διαφορετικών ενσαρκώσεων πειραματικής μουσικής.
Αποτελείται από μουσικές συναντήσεις, μεταξύ διαφορετικών καλλιτεχνών, αντικειμένων και αφηγητών και σκοπός αποτελεί η σύνδεση του καλλιτέχνη με τον χώρο, τους ανθρώπους και τις ιστορίες τους, εστιάζοντας στα διαφορετικά είδη μουσικής και στον αυτοσχεδιασμό που προκύπτει μέσα από την συνομιλία τους.
Εστιάζει ιδιαίτερα στη θέση της γυναίκας μέσα στο πολιτισμικό πλαίσιο των ορεινών περιοχών, αναδεικνύοντας αφηγήσεις που συχνά μένουν αθέατες. Μέσα από την προφορική ιστορία, οι φωνές των γυναικών αποκτούν κεντρική θέση, φωτίζοντας βιώματα που σχετίζονται με τις κοινωνικές προσδοκίες, την εργασία, τη δημιουργικότητα αλλά και τους περιορισμούς που αντιμετώπισαν και αντιμετωπίζουν..
Σύλληψη και Υλοποίηση: Vedema Productions
21:00 – 21:30 | Ο τόπος του Βοσκού
Solo performance χορού από τη Μαρία Μανουκιάν
Περιγραφή:
Ένας χορός γεννημένος από τον παλμό, τον εσωτερικό κραδασμό της ύπαρξης μέχρι τον εξωτερικό παφλασμό του κόσμου. Μια σωματική διαδρομή ανάμεσα στη γείωση και την απογείωση· μια ατέρμονη, ποιητική πάλη μεταξύ του βάρους και του φωτός.
Η Μαρία Μανουκιάν ερμηνεύει με το σώμα της τον ρυθμό που μας διαπερνά, μιλώντας τη σιωπηλή γλώσσα της κίνησης.
21:30 – 22:30| Ο τόπος του βοσκού
Μουσική παράσταση «Ανυφαντού – Είδα ένα παράξενο όνειρο»
Συντελεστές:
Τραγούδι, κρουστά, βαρύτονη κρητική λύρα: Νίκη Ξυλούρη
Ηλεκτροακουστική Άρπα, εφέ: Maria – Christina Harper
Ηχοληψία: Δημήτρης Χατζάκης
Η Νίκη Ξυλούρη και η Maria – Christina Harper υφαίνουν τον δικό τους χαρακτηριστικό ήχο. Φωνή, ηλεκτροακουστική άρπα, βαρύτονη λύρα και κρουστά, συνθέτουν έναν ηχητικό διάλογο, δημιουργώντας ένα τολμηρό μουσικό τοπίο, όπου η ελληνική παράδοση συναντά τον πειραματισμό, την jazz και το avant-garde.
Ένα ηχητικό ταξίδι μεταμόρφωσης, καταστροφής και αναδημιουργίας. Αντλούν κυριολεκτικά από τη μορφή της Ανυφαντούς, την προαιώνια γυναίκα-δημιουργό, έτσι όπως αυτή καταγράφηκε και αποτυπώθηκε μέσα στα παραδοσιακά τραγούδια και την λαϊκή ποίηση της Κρήτης.
19:00 – 23:00 | Ο τόπος του βοσκού
Έκθεση χειροποίητων έργων από τη Σχολή Υφαντικής Τέχνης Ανωγείων – Πιλοτικό πρόγραμμα υφαντικής, ΚΕΔΙΒΙΜ ΠΑΔΑ, με τη στήριξη του Υπουργείου Πολιτισμού
Έλλη Λυραράκη – Minoan Steps και Ζωή Παπαδάκη – Εργαστίνη

—
Συντελεστές Φεστιβάλ «Ανυφαντού»
Διοργάνωση: Περιφέρεια Κρήτης
Υποστήριξη: Δήμος Ανωγείων
Σύλληψη-Καλλιτεχνική διεύθυνση: Νίκη Ξυλούρη
Επιμέλεια: «Σύσηλο» Πολιτιστικός Οργανισμός για τη Μουσική και τις Τέχνες
Διεύθυνση Παραγωγής: Όλγα Καλλέργη
Οργάνωση Παραγωγής & Καλλιτεχνικής Υποστήριξης: Make Music Memories
Σχεδιασμός Οπτικής Ταυτότητας: Φρόσω Μακεδόνα – Memo studio
Με την υποστήριξη του μη κερδοσκοπικού σωματείου Praxis.
Καλλιτέχνες: Γιάννης Αγγελάκας, Γιώργης Ξυλούρης, Γιώργος Τρυπιδάκης, Μαρία Μανουκιάν, Νίκη Ξυλούρη, Νίκη Τουτουντζάκη, Alba Bresolí, Catarina Vasconcelo, Crispin Yanisi, Daniela Muñoz, Maria-Christina Harper, Mariana Xochiquétzal Rivera García, Sergio Guataquira Sarmiento, Tin Dirdamal, Vittorio de Setta
Μεγάλοι Χορηγοί: Καράτζης ΑΕ-CRETAONE, Πλαστικά Κρήτης, Metaxa Hospitality Group
Χορηγοί: MK Hotel Collection, Super Market Χαλκιαδάκης, Zeus Caven, The Squid, Delina Mountain Resort, Οινοποιείο Λυραράκης, Σαλούστρος τσάι, Ποτοποιία Ζωγραφάκης-Athivoli, Νερά ZAROS
Περισσότερες Πληροφορίες:
Website: https://anyfadoo.gr/
Email: anyfadoofestival@gmail.com
Facebook Page: Φεστιβάλ Ανυφαντού
Instagram Page: anyfadoofestival

1o Φεστιβάλ «Ανυφαντού» στα Ανώγεια
2025-09-01 11:00 - 22:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
Το 1ο Φεστιβάλ Ανυφαντού πραγματοποιείται φέτος στα Ανώγεια, με την υποστήριξη της Περιφέρειας Κρήτης, στο πλαίσιο της Παράλληλης Δράσης «Οι γυναίκες συναντούν τα 5ο Φεστιβάλ Κρήτης».
Το 1ο Φεστιβάλ Ανυφαντού, θα πραγματοποιηθεί από 31 Αυγούστου έως 1 Σεπτεμβρίου 2025, με ελεύθερη είσοδο για το κοινό. Πρόκειται για ένα διήμερο, όπου η παράδοση συναντά τη σύγχρονη καλλιτεχνική δημιουργία, φωτίζοντας τον ρόλο της γυναίκας-δημιουργού και θέτοντας στο επίκεντρο τη δύναμη της ελεύθερης έκφρασης. Το πρόγραμμα υφαίνεται με τολμηρές μουσικές συμπράξεις, με σινεμά από νέες και καταξιωμένες φωνές του διεθνούς κινηματογράφου, πρωτότυπες χορευτικές παραστάσεις και ανοιχτά σεμινάρια χορού.
Ο τίτλος Ανυφαντού δηλώνει την υφάντρα και παράλληλα μετατρέπεται σε σύμβολο της ίδιας της δημιουργίας και της καλλιτεχνικής έκφρασης. Η Ανυφαντού προσωποποιεί τη γυναίκα που υφαίνει την σκέψη και την ψυχή της μέσα από την τέχνη της· που μετατρέπει τη σιωπή σε δημιουργία, τη μνήμη σε νήμα, τη φωνή της σε υφαντό. Κάποτε, η ύφανση ήταν η μόνη αποδεκτή μορφή γυναικείας έκφρασης· σήμερα γίνεται σύμβολο της ανάδυσης της γυναίκας δημιουργού στο φως. Το φεστιβάλ Ανυφαντού είναι αφιερωμένο σ’ εκείνες και εκείνους που, μέσα από τη βαθιά γνώση του εαυτού και της τέχνης τους, έχουν χαράξει έναν προσωπικό και αυθεντικό δρόμο έκφρασης, μέσω, είτε της μουσικής, είτε του χορού, είτε της εικαστικής δημιουργίας.
Μοναδικές στιγμές του φεστιβάλ Ανυφαντού αποτελούν η μουσική παράσταση με τη Νίκη Ξυλούρη και τη Maria-Christina Harper και η μουσική παράσταση με το Γιώργη Ξυλούρη και τον Γιάννη Αγγελάκα, η χορευτική παράσταση και το σεμινάριο της Μαρίας Μανουκιάν, οι προβολές ταινιών από την Ευρώπη και τη Λατινική Αμερική σε επιμέλεια του Πολιτιστικού Οργανισμού «Σύσηλο», καθώς και η ομιλία της Νίκης Ρουμπάνη (Πρόεδρος Δικτύου Γυναικών Ευρώπης) για την ύφανση ως μορφή τέχνης και οικοτεχνίας, με αφορμή την προβολή του έργου «Η πετσέτα».
Με θεματικούς άξονες τη γυναίκα-δημιουργό από το παρελθόν ως το παρόν και τη γόνιμη συνομιλία της τοπικής τέχνης με τις σύγχρονες μορφές, το Φεστιβάλ φιλοδοξεί να μετατρέψει τα Ανώγεια σε έναν ζωντανό τόπο καλλιτεχνικής αναζήτησης και διαλόγου.
Η είσοδος σε όλες τις δράσεις είναι ελεύθερη.
*Απαιτείται προκράτηση θέσης σε ορισμένες δράσεις του προγράμματος.
Πρόγραμμα
ΔΕΥΤΕΡΑ 1 ΣΕΠΤΕΜΒΡΙΟΥ
11:00–14:00 | Κέντρο Φιλοξενίας Ανωγείων – Μαθητική Εστία
Inner Globe | Σεμινάριο Σύγχρονου Χορού
Εισηγήτρια: Μαρία Μανουκιάν
Τίτλος πρακτικής: Inner Globe
Περιγραφή:
Το Inner Globe είναι μια διεθνώς αναγνωρισμένη πρακτική κίνησης, η οποία εστιάζει στην αφύπνιση του σώματος μέσα από την εξερεύνηση των ιδιοτήτων της σφαίρας ως μορφής και κινητικής κατάστασης στον χώρο. Πρόκειται για μια καινοτόμα και ιδιαίτερα αποτελεσματική μέθοδο, που έχει εφαρμοστεί με επιτυχία τόσο σε επαγγελματίες χορευτές και σε άτομα που τους ενδιαφέρει η κίνηση, όσο και σε παιδιά από 5 ετών, καθώς και σε άτομα άνω των 50 ετών. Μέσα από συγκεκριμένες ασκήσεις και καθοδηγούμενο αυτοσχεδιασμό, οι συμμετέχοντες ανακαλύπτουν νέες δυνατότητες κίνησης, ενεργοποιώντας όλες τις αρθρώσεις του σώματος και αναπτύσσοντας μια βαθύτερη σχέση με τον χώρο, τη ροή και τη δυναμική.
Διάρκεια σεμιναρίου: 4 ωρες
Συμμετοχή: Δωρεάν – Απαιτείται προκράτηση θέσης
17:15–19:00 | Κινηματοθέατρο Δήμου Ανωγείων
Διήμερο σινεμά «Και το ανύφαντο» – Ταινίες-νήματα στον κόσμο του άδηλου και του προγονικού.
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Τουρκία Τέξας (Turkey Texas), Tin Dirdamal, 12 λεπτά (17:15)
Σαϊγκόν Κοσσυφοπέδιο (Saigon Kosovo), Tin Dirdamal, 7 λεπτά (17:30)
Mafifa (Μαφίφα), Daniela Muñoz, 77 λεπτά (17:40)
20:30–21:30 | Ιδαίον Άντρον
Μουσική παράσταση «Αόρατη Βροχή» με τον Γιώργη Ξυλούρη και τον Γιάννη Αγγελάκα.
«Υπάρχει μια ήσυχη, αόρατη, επίμονη βροχή που πέφτει ασταμάτητα στον κόσμο μας. Οι περισσότεροι άνθρωποι ούτε τη νιώθουν,
ούτε τη βλέπουν ποτέ». Ο Γιώργης Ξυλούρης και ο Γιάννης Αγγελάκας θα παίξουν και θα τραγουδήσουνκάτω απ’ αυτήν την αόρατη βροχή,στ’ Ανώγεια … χωρίς ομπρέλες.
Ήχος, ηχητικές παρεμβάσεις: Μάρκος Πινακουλάκης
Επεξεργασία ήχων: Δημήτρης Σαλεπάκης
Επιμέλεια και οργάνωση: «Σύσηλο» Πολιτιστικός Οργανισμός για τη Μουσική και τις Τέχνες
Είσοδος ελεύθερη με προκράτηση θέσης και έγκαιρη προσέλευση.
—
Συντελεστές Φεστιβάλ «Ανυφαντού»
Διοργάνωση: Περιφέρεια Κρήτης
Υποστήριξη: Δήμος Ανωγείων
Σύλληψη-Καλλιτεχνική διεύθυνση: Νίκη Ξυλούρη
Επιμέλεια: «Σύσηλο» Πολιτιστικός Οργανισμός για τη Μουσική και τις Τέχνες
Διεύθυνση Παραγωγής: Όλγα Καλλέργη
Οργάνωση Παραγωγής & Καλλιτεχνικής Υποστήριξης: Make Music Memories
Σχεδιασμός Οπτικής Ταυτότητας: Φρόσω Μακεδόνα – Memo studio
Με την υποστήριξη του μη κερδοσκοπικού σωματείου Praxis.
Καλλιτέχνες: Γιάννης Αγγελάκας, Γιώργης Ξυλούρης, Γιώργος Τρυπιδάκης, Μαρία Μανουκιάν, Νίκη Ξυλούρη, Νίκη Τουτουντζάκη, Alba Bresolí, Catarina Vasconcelo, Crispin Yanisi, Daniela Muñoz, Maria-Christina Harper, Mariana Xochiquétzal Rivera García, Sergio Guataquira Sarmiento, Tin Dirdamal, Vittorio de Setta
Μεγάλοι Χορηγοί: Καράτζης ΑΕ-CRETAONE, Πλαστικά Κρήτης, Metaxa Hospitality Group
Χορηγοί: MK Hotel Collection, Super Market Χαλκιαδάκης, Zeus Caven, The Squid, Delina Mountain Resort, Οινοποιείο Λυραράκης, Σαλούστρος τσάι, Ποτοποιία Ζωγραφάκης-Athivoli, Νερά ZAROS
Περισσότερες Πληροφορίες:
Website: https://anyfadoo.gr/
Email: anyfadoofestival@gmail.com
Facebook Page: Φεστιβάλ Ανυφαντού
Instagram Page: anyfadoofestival

Επετειακές εκδηλώσεις για τα 100 Χρόνια του Δημοτικού Κήπου Ρεθύμνου
2025-09-01 19:30 - 22:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Ο Δήμος Ρεθύμνης σας προσκαλεί στις επετειακές εκδηλώσεις που διοργανώνει με την ευκαιρία της συμπλήρωσης 100 ετών από τη λειτουργία του Δημοτικού Κήπου Ρεθύμνου την Δευτέρα 1 και την Δευτέρα 8 Σεπτεμβρίου 2025.
Το πρόγραμμα:

Η είσοδος είναι ελεύθερη για το κοινό σε όλες τις εκδηλώσεις.

Ενημερωτική εσπερίδα με θέμα «Καρκίνος του Μαστού: Πρόληψη πριν τη διάγνωση! Δύναμη μετά τη δοκιμασία!»
2025-09-03 19:30 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Ο Ελληνικός Ερυθρός Σταυρός – Τομέας Υγείας του Περιφερειακού Τμήματος Ρεθύμνου διοργανώνει ενημερωτική εσπερίδα με θέμα «Καρκίνος του Μαστού: Πρόληψη πριν τη διάγνωση! Δύναμη μετά τη δοκιμασία!».
Η εκδήλωση θα πραγματοποιηθεί την Τετάρτη 3 Σεπτεμβρίου, ώρα 19:30, στο Λύκειο Ελληνίδων Ρεθύμνου.
Ομιλητές:

Αναστασία Μαλά, Παθολόγος – Ογκολόγος ΠΑΓΝΗ
Μαρίνα Κρητικού, Ψυχολόγος Υγείας – Συστημική Ψυχοθεραπεύτρια
Πρωτοσύγκελος ΙΜΡΑ, Ηγούμενος Ι. Μ. Ατάλης, Μπαλί, Πανοσιολ. Αρχ. Παρθένιος Καλυβιανάκης

Παρουσίαση του βιβλίου του Χάρη Καλαϊτζάκη «Ιστορικός περίπατος στην οδό Αρκαδίου και στην Προκυμαία του Ρεθύμνου»
2025-09-03 20:00 | Ιστορικό και Λαογραφικό Μουσείο Ρεθύμνου, Historical and Folklore Museum of Rethymno, Rethymno, Ρεθύμνου, 74131, Greece
Εκδήλωση παρουσίασης του βιβλίου του Χάρη Καλαϊτζάκη «Ιστορικός περίπατος στην οδό Αρκαδίου και στην Προκυμαία του Ρεθύμνου» θα πραγματοποιηθεί την Τετάρτη 3 Σεπτεμβρίου στις 20:00, στην αυλή του Ιστορικού και Λαογραφικού Μουσείου Ρεθύμνης.
Όπως είναι γνωστό ο αείμνηστος δικηγόρος συγκέντρωνε υλικό για το θέμα αυτό από το έτος 2015 μέχρι τον Οκτώβριο του 2020, οπότε έφυγε πρόωρα από τη ζωή, σε μια περίοδο εξαιρετικά δύσκολη εξαιτίας του αναγκαστικού τότε εγκλεισμού. Ένα χρόνο αργότερα οι Ημέρες Ρεθύμνου και η Ομάδα Κυνηγιού Θησαυρού «Μαλαγάνες» είχαν οργανώσει στο Σπίτι του Πολιτισμού εκδήλωση μνήμης κι είχαν κυκλοφορήσει σχετικό βιβλιαράκι με τον τίτλο «Χάριν μνήμης».
Ο Χάρης Καλαϊτζάκης παρουσίασε το πρώτο του βιβλίο «Τα δικά μας καφενεία» στο Ρέθυμνο και στην Αθήνα το έτος 2015, με μεγάλη επιτυχία. Στη συνέχεια αφοσιώθηκε στην έρευνα της ιστορίας της Προκυμαίας και της οδού Αρκαδίου, την οποία συνήθιζε να αποκαλεί με το παλιό της όνομα «Οδό Τσάρου». Είχε συγκεντρώσει εξαιρετικό ιστορικό υλικό, πρωτογενές και δευτερογενές, ενώ, όπως και στα «Καφενεία», δούλεψε και με μεθόδους προφορικής ιστορίας. Είχε φτάσει την εργασία του λίγα σκαλιά πριν από το στάδιο της ολοκλήρωσης, οπότε χρειάστηκε η βοήθεια επιμελητή για τη συμπλήρωση των κενών και τη γενικότερη επιμέλεια. Έτσι έγινε εφικτή η έκδοση ενός βιβλίου μεγάλων διαστάσεων, 424 σελίδων, με περισσότερες από 700 εικόνες (φωτογραφίες, σχέδια, ζωγραφικούς πίνακες κ.ά.).
Η εκδήλωση παρουσίασης θα γίνει στην αυλή του Ιστορικού και Λαογραφικού Μουσείου Ρεθύμνης την Τετάρτη 20 Αυγούστου. Το βιβλίο θα παρουσιάσουν η συνάδελφός του Ελένη Τζέτζου και ο Μανόλης Καρνιωτάκης, με τον συντονισμό του επιμελητή του Χάρη Στρατιδάκη. Στην όλη προσπάθεια έχει συμβάλει ο φιλόλογος Γιώργος Φρυγανάκης, ο οποίος έχει αναλάβει τις διορθώσεις των τυπογραφικών δοκιμίων, και η Ελένη Αλεβυζάκη των «Εκδόσεων Γραφοτεχνική».

Oμιλία στον Άγιο Μάμα με θέμα «Γονεϊκή Επιτρεπτικότητα: Οι συνέπειες στην ψυχική ζωή των παιδιών»
2025-09-04 20:00 | Άγιος Μάμας Μυλοποτάμου, Άγιος Μάμας Μυλοποτάμου, Ρεθύμνου, Ελλάδα
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στα πλαίσια της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους συνεχίζει τη σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς, να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί την Πέμπτη 04/09/2025 και ώρα 20.00, στον προαύλιο χώρο του Πολιτιστικού Συλλόγου Αγίου Μάμαντος, στον Μυλοπόταμο.

Έκθεση ζωγραφικής του Αντρέα Καράμπελα στην Art Gallery Μορφές
2025-09-06 09:00 - 15:00 | Γκαλερί Μορφές, Γοβατζιδάκη 18, Ρέθυμνο, Ρεθύμνου, Ελλάδα
Γκαλερί Μορφές, Ρέθυμνο
8 Αυγούστου – 6 Σεπτεμβρίου 2025
Επιμέλεια έκθεσης: Ηλίας Ηλιάκης
Η Γκαλερί Μορφές στην Παλιά Πόλη του Ρεθύμνου παρουσιάζει την ατομική έκθεση του εικαστικού Αντρέα Καράμπελα, από τις 8 Αυγούστου έως τις 6 Σεπτεμβρίου 2025.
Η ζωγραφική του Αντρέα Καράμπελα είναι ένα πεδίο υπαρξιακής αναζήτησης. Μέσα από διαστρωματώσεις χρώματος, χειρονομιακή αφή και εσωτερική οικονομία των μορφών, τα έργα του δημιουργούν ένα σύμπαν στο οποίο η ύλη και το φως αλληλεπιδρούν με την ανθρώπινη εμπειρία. Η ζωγραφική του δεν αφηγείται, αλλά υπαινίσσεται. Δεν εξηγεί, αλλά ανοίγει περάσματα. Είναι μια γλώσσα της σιωπής.
Η νέα του ενότητα που παρουσιάζεται στο Ρέθυμνο κινείται σε ένα πεδίο ανάμεσα στο αφαιρετικό και το απολύτως υλικό: επιφάνειες δουλεμένες σε βάθος, με την παρουσία να κυοφορείται στο ίχνος και το απόν να γίνεται κύριος φορέας νοήματος. Η χρωματική παλέτα μοιάζει να έχει κατασταλάξει· γήινη, παλμική, αλλά και διακριτικά φωτεινή, αφήνοντας περιθώρια στο βλέμμα να κινηθεί ελεύθερα και να χτίσει δικές του διαδρομές.

Τα έργα λειτουργούν σαν τόποι εσωτερικού χρόνου – ένας στοχασμός πάνω στη μνήμη, τον χώρο, την εμπειρία του σώματος και την απουσία. Χωρίς να εγκλωβίζεται σε αφηρημένες αναζητήσεις ή αναπαραστατικές συμβάσεις, ο Καράμπελας δημιουργεί επιφάνειες που «αναπνέουν»· σαν τοίχοι παλιοί, εμποτισμένοι από τα ίχνη όσων πέρασαν και χάθηκαν.
Παραμένει βαθιά ανθρωποκεντρικός, ακόμη και όταν οι μορφές δεν είναι εμφανείς. Η ανθρώπινη παρουσία υπονοείται, ως σιωπηλή μαρτυρία, ως βλέμμα που διασχίζει το τοπίο και το μεταποιεί. Ο τρόπος με τον οποίο εργάζεται τη ζωγραφική επιφάνεια αποκαλύπτει μια ευαισθησία για το ανεπαίσθητο, το εύθραυστο, το μισοειπωμένο. Κάθε έργο μοιάζει με ένας χώρος αναμονής, όπου το νόημα κυοφορείται στη σχέση του θεατή με την υφή, το ίχνος, τον ρυθμό.
Η έκθεση του Αντρέα Καράμπελα στη Γκαλερί Μορφές δεν είναι μόνο μια παρουσίαση ζωγραφικών έργων, αλλά μια εμπειρία εσωτερικής παρατήρησης – ένας ποιητικός χώρος, όπου η ζωγραφική λειτουργεί σαν γλώσσα δεύτερη, πιο άμεση, πιο αληθινή.

ΧΟΡΗΓΟΙ ΕΚΘΕΣΗΣ
Τυπογραφείο Κωστόπουλος Γιώργος, Αθήνα
Εστιατόριο Κνωσσός, Παλιό Ενετικό Λιμάνι, Ρέθυμνο
⸻
Διάρκεια Έκθεσης: 8 Αυγούστου – 6 Σεπτεμβρίου 2025
Ώρες λειτουργίας:
Καθημερινά 11:00–14:00 & 19:00–22:00 (εκτός Κυριακής)
Τοποθεσία: Γκαλερί Μορφές (Γοβατζιδάκη 18, Παλιά Πόλη Ρεθύμνου)

Διημερίδα για την μετακινούμενη κτηνοτροφία στην Άυλη Πολιτιστική Κληρονομιά στα Ανώγεια
2025-09-06 09:30 - 20:00 | Ανώγεια, Ανώγεια, Ανώγεια, Ρεθύμνου, 74051, Ελλάδα
H Περιφέρεια Κρήτης, ο Δήμος Ανωγείων και το Δίκτυο Μετακινούμενων Κτηνοτρόφων σε συνεργασία με το Γαλακτοκομικό Κτηνοτροφικό Αγροτικό Συνεταιρισμό Ανωγείων, τον ΑΚΟΜΜ και το Περιφερειακό Ταμείο Ανάπτυξης Κρήτης, διοργανώνουν διημερίδα με θέμα: «Μετακινούμενη Κτηνοτροφία – Άυλη Πολιτιστική Κληρονομιά» στις 6 και 7 Σεπτεμβρίου στα Ανώγεια, στο χώρο: «Μιτάτα, ο τόπος του βοσκού», στις 9:30 το πρωί.
Το πρόγραμμα της διημερίδας περιλαμβάνει εισηγήσεις το Σάββατο 6 Σεπτεμβρίου το πρωί από τις 09:30 έως 14:00, παρουσία θεσμικών εκπροσώπων της Περιφέρειας Κρήτης ενώ το απόγευμα της ίδια ημέρας θα πραγματοποιηθεί από τις 18:00-20:00 παρασκευή του ιταλικού τυριού Πεκορίνο και τοπικού τυριού από ντόπιους βοσκούς ενώ θα παρουσιασθούν τοπικοί χοροί.
Την Κυριακή 7 Σεπτεμβρίου θα πραγματοποιηθεί επίσκεψη στα Μιτάτα και τους βοσκοπότους του Ψηλορείτη.

Εκδήλωση αφιερωμένη στη δωρεά μυελού των οστών στο Άδελε Ρεθύμνου
2025-09-06 19:30 | Άδελε, Άδελε, Ρέθυμνο, Ρεθύμνου, 74100, Ελλάδα
Ο Πολιτιστικός Σύλλογος Άδελε – Αγίας Παρασκευής, ετοιμάζει μια ξεχωριστή εκδήλωση αφιερωμένη στη δωρεά μυελού των οστών και στο δώρο ζωής που μπορεί να προσφέρει ο καθένας μας το Σάββατο 6 Σεπτεμβρίου 2025, στις 19:30 στον χώρο του Πολιτιστικού Συλλόγου Άδελε – Αγίας Παρασκευής, στο Άδελε.
Στην εκδήλωση θα βρίσκεται ο Παγκρήτιος Σύλλογος Γονέων & Φίλων Παιδιών με Νεοπλασία “Ηλιαχτίδα”, που εδώ και περισσότερα από 30 χρόνια στηρίζει έμπρακτα τα παιδιά και τις οικογένειές τους.
Θα ενημερωθεί το κοινό για το έργο του συλλόγου και θα δοθεί η δυνατότητα εγγραφής νέων εθελοντών δοτών μυελού των οστών. Το Όραμα Ελπίδας, που θα μας εξηγήσει με απλό τρόπο τι είναι ο μυελός των οστών και πώς μπορεί κάποιος να γίνει εθελοντής δότης.
Θα δούμε :

Την ιστορία της Ρεγγίνας Μακέδου, μιας κοπέλας που νόσησε από Λευχαιμία και μέσα από τη μεταμόσχευση με άγνωστο μέχρι τότε δότη, κατάφερε να έχει μια δεύτερη ευκαιρία στη ζωή και μας μιλά για τον “άγγελό” της, όπως μας λέει, τη δότρια της που της χάρισε ελπίδα και ζωή.

Ο Πολιτιστικός Σύλλογος Άδελε – Αγίας Παρασκευής θα είναι εκεί, εθελοντές δότες, για να μοιραστούν την εμπειρία τους, να λύσουν απορίες και – το πιο σημαντικό – να δώσουν την ευκαιρία σε όποιον το θελήσει να γραφτεί εθελοντής δότης μυελού των οστών μέσω της ηλιαχτίδας!!
Η βραδιά αυτή θα είναι αφιερωμένη σε όσους έδωσαν τη μάχη τους με ελπίδα, αλλά δεν κατάφεραν να είναι σήμερα μαζί μας. Είναι όμως παρόντες μέσα από το όραμα, την αγάπη και την έμπνευση που άφησαν πίσω τους. Και σε εκείνους που τώρα δίνουν τον αγώνα τους με την ευχή να κρατούν πίστη ότι το θαύμα μπορεί τελικά να συμβεί !! Σας περιμένουμε με χαρά και συγκίνηση !
Πολιτιστικός Σύλλογος Άδελε – Αγίας Παρασκευής
Έναρξη: 19:30.

Εκδήλωση τιμής και μνήμης για τον Ευάγγελο Τζουρμπάκη («Μπενάκη»)
2025-09-07 11:00 | Καρίνες, Καρίνες, Καρίνες, Ρεθύμνου, Greece
Τα εγγόνια του Ευάγγελου Τζουρμπάκη του Βασιλείου, γνωστού και ως «Μπενάκη», διοργανώνουν τελετή προς τιμήν του, με αφορμή την αποκάλυψη του μνημείου που ανεγέρθηκε στη θέση «Ζαφορά» στις Καρίνες Αγ. Βασιλείου Ρεθύμνου, στο σημείο όπου εκτελέστηκε από τα γερμανικά στρατεύματα κατοχής.
Η εκδήλωση θα πραγματοποιηθεί την Κυριακή, 7 Σεπτεμβρίου 2025, στις 11:00 π.μ.
Πρόγραμμα εκδήλωσης:

Επιμνημόσυνη δέηση
Αποκάλυψη μνημείου
Ομιλίες και αναφορά στη ζωή και τη θυσία του Ευάγγελου Τζουρμπάκη

Μετά την ολοκλήρωση της τελετής, θα ακολουθήσει κέρασμα στο καφενείο του “Λάμπη” Γεωργίου Σχοινάκη, στην πλατεία των Καρίνων.
Η παρουσία του κοινού θα αποτελέσει ιδιαίτερη τιμή για τη μνήμη του Ευάγγελου Τζουρμπάκη και χαρά για την οικογένειά του.

Περιήγηση με θέμα «Στου Γάλλου τα εννιά χωριά»
2025-09-10 18:00 | Γάλλος, Γάλλος Ρεθύμνου, Ρέθυμνο, Ρεθύμνου, Ελλάδα
«Στου Γάλλου τα εννιά χωριά»: Μια ιστορική περιήγηση στα σοκάκια και στις πλατείες του χωριού Γάλλου Ρεθύμνου θα πραγματοποιηθεί την Τετάρτη 10 Σεπτεμβρίου 2025
Ώρα εκκίνησης: 18:00
Σημείο εκκίνησης: Κεντρική Πλατεία Γάλλου (Προαύλιο Πολιτιστικού Συλλόγου Γάλλου “Ο Γαλλιανός”)
Διάρκεια περιπάτου περίπου 1 ώρα και 30′
Διαδρομή περίπου 1,5χλμ.
Συντονισμός – Παρουσίαση:
Γρηγόρης Παπαδοπετράκης, μελετητής τοπικής ιστορίας
Καίριες παρεμβάσεις θα πραγματοποιήσουν
κάτοικοι του Γάλλου.
Μετά το πέρας του περιπάτου, στον αύλειο χώρο του Πολιτιστικού Συλλόγου Γάλλου, θα πραγματοποιηθεί σύντομη παρουσίαση σε βιντεοπροβολέα και θα προσφερθεί ένα μικρό κέρασμα από τους διοργανωτές.
Συμμετοχή Ελεύθερη – Πληροφορίες : 6973637321
Διοργάνωση: Πολιτιστική Ομάδα Νέων Γάλλου “Τσαχαλίτες” & Πολιτιστικός Σύλλογος Γάλλου “Ο Γαλλιανός
Υπό την αιγίδα της Ιστορικής και Λαογραφικής Εταιρείας Ρεθύμνης (Ι.Λ.Ε.Ρ.)
**Προτείνεται στους συμμετέχοντες να φορούν άνετα παπούτσια

Εκδήλωση στο Ρέθυμνο με θέμα «Άνθρωπος και Νερό - Φυσικός πόρος»
2025-09-10 20:00 | Δημόσια Κεντρική Βιβλιοθήκη Ρεθύμνου, Μπίρη 6, Ρέθυμνο, Ρεθύμνου, Ελλάδα
Ο Σύνδεσμος Συνταξιούχων Καθηγητών Μέσης Εκπ/σης Ν. Ρέθυμνου, σας προσκαλεί στην εκδήλωση ομιλίας – συζήτησης με θέμα: “Άνθρωπος και νερό φυσικός πόρος”.
Ομιλητής ο Κος Μανώλης Κνιθάκης π. Διευθυντής Ι.Γ.Μ.Ε. Κρήτης
Η εκδήλωση θα πραγματοποιηθεί την Τετάρτη 10 Σεπτεμβρίου και ώρα 20.00 στην Δημόσια Κεντρική Βιβλιοθήκη Ρεθύμνου (Μπίρη 6, κάθετος Λεωφ. Σταμαθιουδάκη ).
Την εκδήλωση θα συντονίσει η Κα Παναγιώτα Φιλίππου-Ελευθερόγλου Πρόεδρος του Συνδέσμου.

«Γεύσεις και ακούσματα από άλλες πατρίδες»: Το Ρέθυμνο τιμά τον πολιτισμό της συνύπαρξης!
2025-09-12 18:30 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
ΤΟ ΡΕΘΥΜΝΟ ΤΙΜΑ ΤΟΝ ΠΟΛΙΤΙΣΜΟ ΤΗΣ ΣΥΝΥΠΑΡΞΗΣ ΜΕ ΑΛΛΗΛΕΓΓΥΗ ΚΑΙ ΣΕΒΑΣΜΟ ΣΤΟ ΣΥΝΑΝΘΡΩΠΟ.
Σ’ ένα πολύχρωμο πολιτισμικό μωσαϊκό που θα εξελιχθεί στην καρδιά της πόλης, προσκαλεί τους κατοίκους και επισκέπτες του Ρεθύμνου το Τμήμα Πολιτισμικής Διαμεσολάβησης του Κέντρου Κοινότητας Δήμου Ρεθύμνης, την Παρασκευή 12 Σεπτεμβρίου 2025.
Στον φιλόξενο Δημοτικό Κήπο Ρεθύμνου, οι «Γεύσεις και τα ακούσματα από άλλες πατρίδες», δίνουν περιεχόμενο σε μία εκδήλωση που απευθύνεται σε όλους, υποσχόμενη μια αξέχαστη εμπειρία χαράς και γόνιμης πολιτιστικής ανταλλαγής.
Παραδοσιακοί χοροί από διαφορετικές πατρίδες, μουσικά ακούσματα που γεφυρώνουν τις σχέσεις των ανθρώπων και εδέσματα που συνθέτουν το διατροφικό πολιτισμό διαφορετικών λαών, θα προσφέρουν τους συμμετέχοντες τη δυνατότητα να βιώσουν τη συνεκτική δύναμη της διαφορετικότητας.
Η Κοινωνική Υπηρεσία και το Τμήμα Πολιτισμικής Διαμεσολάβησης του Κέντρου Κοινότητας Δήμου Ρεθύμνης καθώς και η Αντιδήμαρχος Κοινωνικής Πολιτικής, Δρ Άννα Ελευθεριάδου-Γκίκα καλούν τους πολίτες και φίλους επισκέπτες του Ρεθύμνου, στη μέθεξη αυτής της γιορτής γνωριμίας με τον πολυπολιτισμική ταυτότητα της πόλης.
Την Παρασκευή 12 Σεπτεμβρίου, από τις 18:30, στο Δημοτικό μας Κήπο, ο πολιτισμικός πλούτος που ανθεί στο Ρέθυμνο, θα εμπνεύσει στους ανθρώπους του, τη συνοχή και την αλληλεγγύη που εγγυώνται την παρούσα και μελλοντική τους συμπόρευση.
Η εκδήλωση προσφέρεται δωρεάν και ανοιχτή σε όλους όσοι επιθυμούν να γίνουν μέλη μιας μεγάλης, αισιόδοξης και πολύμορφης παρέας!

2η Γιορτή Παιδιού από «Το Χαμόγελο του Παιδιού» στην Επισκοπή Ρεθύμνου
2025-09-14 17:00 - 22:00 | Επισκόπη, Episkopi, Ρεθύμνου, 740 55, Greece
Παρασκευή 19 – Σάββατο 20 – Κυριακή 21 Σεπτεμβρίου,
17.00-23.00 – Δημοτικός Κήπος Ρεθύμνου
«Το Χαμόγελο του Παιδιού» σε συνεργασία με το Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, σας προσκαλούν στη 2η Γιορτή Παιδιού την Κυριακή 14 Σεπτεμβρίου στο Χώρο του Πολιτιστικού Συλλόγου Επισκοπής και ώρες 17.00 έως 22.00 και από την Παρασκευή 19 Σεπτεμβρίου έως και την Κυριακή 21 Σεπτεμβρίου στον Δημοτικό Κήπο Ρεθύμνου και ώρες από 17.00 έως 23.00.
Οι μικροί μας επισκέπτες θα έχουν την ευκαιρία να παίξουν και να διασκεδάσουν με την ψυχή τους, συμμετέχοντας σε πάρα πολλές και διαφορετικές δραστηριότητες, όπως πατίνια, κατασκευή κεραμικών, ιππασία, ρομποτική, ποδόσφαιρό, αισθητηριακά παιχνίδια, αναρρίχηση σε τοίχο, σκάκι, δραστηριότητες εικονικής και επαυξημένης πραγματικότητας, κ.ά.
Στο χώρο της Γιορτής, θα υπάρχει σχολικό bazaar ενίσχυσης του Οργανισμού, όπου οι επισκέπτες μπορούν να καλύψουν όλες τις ανάγκες τους για τα είδη της νέας σχολικής χρονιάς, καθώς κι άλλα είδη του Οργανισμού, ενισχύοντας με αυτό τον τρόπο το δύσκολο και πολύπλευρο έργο του. Επιπλέον, οι μικροί μας φίλοι θα έχουν τη δυνατότητα να προμηθευτούν κρέπες, παγωτό, ποπ κορν, αναψυκτικά κι άλλες λιχουδιές και εκπλήξεις που έχουμε ετοιμάσει γι’ αυτούς.
Η είσοδος θα είναι δωρεάν για όλους, ενώ στον χώρο θα υπάρχουν κουμπαράδες ενίσχυσης για όποιον επιθυμεί να ενισχύσει το έργο του Οργανισμού.
Όλα τα έσοδα από τη 2η Γιορτή Παιδιού στο Ρέθυμνο θα διατεθούν για την ενίσχυση των δράσεων που πραγματοποιεί ο Οργανισμός, 24 ώρες το 24ώρο, 365 ημέρες τον χρόνο για κάθε παιδί με προβλήματα Υγείας στην Κρήτη, παρέχοντας το σύνολο των εξειδικευμένων υπηρεσιών του.
Ευχαριστούμε από καρδιάς την Περιφέρεια Κρήτης, τον Δήμο Ρεθύμνου, όλους τους υποστηρικτές της εκδήλωσης καθώς και όλους τους συμμετέχοντες που με την εμπιστοσύνη και την υποστήριξη τους και φέτος, συνεισέφεραν να γίνει πραγματικότητα η 2η Γιορτή Παιδιού!
Μεγάλος Χορηγός Εκδήλωσης και Σταθερός Υποστηρικτής για τα παιδιά με προβλήματα υγείας στην Κρήτη: Συνεταιρισμός Φαρμακοποιών Αιγαίου και Κρήτης
Χορηγοί Εκδήλωσης:
Enjoy & Le Jardin, Alice in Sugarland, Aquila Porto Rethymno, Aquila Rithymna Beach, Brink’s Ρεθεμνιακή μπύρα, Chupa Chups, Creta Farms, Etouri, Gen Εκπαιδευτήρια Πολυχρονάκη – Καπαϊδονάκη, Haris Creperie, Ikones Seafront Luxury Suites, Κέντρα Ξένων Γλωσσών Φήταμ, Κriti Beach Hotel, Mασκωτίτσα, Olympic Palladium Hotel
Anysma, As Company, Baseline Sports Club – Tennis & Padel, ΑΒΕΑ – ΒΙΟΧΥΜ, Δικηγορικός Σύλλογος Ρεθύμνου, Ελληνικές Φάρμες, Jupiter, Ιατρικός Σύλλογος Ρεθύμνου, Κάισσα, Κλαψινάκης, Liberty Hotel, Pantheon Hotel, Prima Plora, Rethymno Medical Assistance, Quick Photo, Tetraktys
Αgrofarm, Bcs, Cosmos pet supplies, Creta Supplies, Cretan Aroma, Diakoumakis, Δίοδος Α.Ε, Domus Animalium, FisioLab Σπανουδάκης Ν. Νίκος, G-Toys Σταυριδάκης, Giakoumakis, Heaven of Brands, Kapa Store, Klados Winery, Lb Ferries, North Insurance, Pet Shop Κιβωτός,, Super Market Pavlidakis, Super Markets 7 Days, Swan, Stroma – eshop, Toyota Λιοδάκης Παντελής, TsourlakisTiles, Ζωοτροφές Κρήτης ΑΒΕΕ, Καθεκλάκη Φροντιστήριο Μέσης Εκπαίδευσης, Menta City Boutique Hotel, Παγοποιείον, Παιχνιδούπολη, Σεληνάρι, Φάρμα Αλεξανδράκης, Χημικοτεχνική, Ύαλος Γιαννούλης ΑΕΒΕ
Πρόγραμμα εκδηλώσεων:
Χώρος Πολιτιστικού Συλλόγου Επισκοπής, Κυριακή 14/9 , 17.00 – 22.00
Φουσκωτό παιχνίδι από την Events Art 18.00 -21.00
Περιήγηση στο Διάστημα από το Ινστιτούτο Φυσικής Πλάσματος και Λέιζερ του Ελληνικού Μεσογειακού Πανεπιστημίο 17.00 -20.30
Οπτική και Λέιζερ για παιδιά από το Ινστιτούτο Φυσικής Πλάσματος και Λέιζερ του Ελληνικού Μεσογειακού Πανεπιστημίου 17.00 -20.30
Μαθαίνουμε να φτιάχνουμε κεραμικά από την Υδρία 17.00 -20.30
Ρομποτικές Αλχημείες από το Φροντιστήριο Διάκρισις 17.00 – 20.30
Εργαστήρι μαγειρικής από την παραδοσιακή μαγείρισσα Νεκταρία Κοκκινάκη 17.00-20.30
Εργαστήρι κηπουρικής από τους Μικρούς Κηπουρούς 17.00 -20.30
Μαθαίνουμε να χορεύουμε Commercial, Modern Fusion και Latin (ηλικιακές ομάδες 3,5-6, 7-11, 12-17) από τη Σχολή Bailando Fuerte 17.00 –20.30
Παίζουμε με την ομάδα του Μαραμπού 18.00-20.30
Διαδραστική αφήγηση & θεατρικό παιχνίδι από τη μουσικοπαιδαγωγό & εμψυχώτρια Έρη Μπαμιάκη – 20.45 – 21.45
Παίζουμε λίμπο με τους Εθελοντές του Χαμόγελου του Παιδιού 17.00 -20.30
Παίζουμε Τσουβαλοδρομίες με τους Εθελοντές του Χαμόγελου του Παιδιού 17.00 -20.30
Συνδιοργάνωση: Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, Περιφέρεια Κρήτης & Δήμος Ρεθύμνου
«Το Χαμόγελο του Παιδιού» ευχαριστεί θερμά τον Σύλλογο γονέων και Κηδεμόνων 4ου & 50ου Δημοτικού σχολείου Ηράκλειου για την σταθερή υποστήριξη στις γιορτές παιδιών σε όλη την Κρήτη!

Εκδήλωση για τo Σύλλογο «Αγάπη» με το Γρηγόρη Σαμόλη και τη φροντίδα της Grecotel
2025-09-16 17:00 - 23:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Την Τρίτη 16 Σεπτεμβρίου 2025, στην Πλατεία Μικρασιατών, διοργανώνεται μια βραδιά Αγάπης – Αλληλεγγύης αφιερωμένη στις αξίες αυτές, καθώς και στα άτομα με αναπηρία, του Συλλόγου «ΑΓΑΠΗ», με τη φροντίδα και την στήριξη της GRECOTEL και του προσωπικού των ξενοδοχείων της.
Η εκδήλωση περιλαμβάνει πλούσιο μουσικοχορευτικό πρόγραμμα για τους μικρούς και μεγάλους φίλους μας με την ευγενική συμμετοχή του Ομίλου των Βρακοφόρων της Κρήτης, του κ. Γρηγόρη Σαμόλη και με την παρουσίαση του κ. Αλέξη Κωστάλα.

Λίγα λόγια για τον Σύλλογο Γονέων, Κηδεμόνων & Φίλων των Ατόμων, Παιδιών & Ενηλίκων με Αναπηρία «ΑΓΑΠΗ»
Iδρύθηκε το 1989, στη πόλη του Ρεθύμνου, με πρωτοβουλία γονέων, κηδεμόνων και φίλων των ατόμων με αναπηρία (Νοητική Υστέρηση και συνοδές αναπηρίες) και λειτουργούσε τη Μονάδα Ημερήσιας Περίθαλψης και Εκπαίδευσης ΑμεΑ. H Μονάδα αναβαθμίστηκε και τώρα ο Σύλλογος λειτουργεί το «Κέντρο Διημέρευσης – Ημερήσιας Φροντίδας για άτομα με Αναπηρία, Νοητική Υστέρηση «ΑΓΑΠΗ».
Στεγάζεται σε έναν χώρο 457 τμ, από δωρεάν παραχώρηση της Ιεράς Μητρόπολης Ρεθύμνης και Αυλοποτάμου, κατάλληλα διαμορφωμένο ώστε να μπορούν να υλοποιούνται οι δράσεις του Συλλόγου.
Ο Σύλλογος «ΑΓΑΠΗ», είναι Ν.Π.Ι.Δ., μη κερδοσκοπικού χαρακτήρα, είναι πιστοποιημένος σαν Φορέας Παροχής Υπηρεσιών Κοινωνικής Φροντίδας, παρέχει υπηρεσίες πρωτοβάθμιας και δευτεροβάθμιας κοινωνικής φροντίδας.
Διοικείται από 9μελές Διοικητικό Συμβούλιο, που εκλέγεται ανά τετραετία από τη Γενική Συνέλευση με Πρόεδρο τον Μητροπολίτη Ρεθύμνης και Αυλοποτάμου κ. Πρόδρομο, σύμφωνα με το καταστατικό του.
Στόχοι του Συλλόγου «ΑΓΑΠΗ», όπως και του Κέντρου Διημέρευσης – Ημερήσιας Φροντίδας για Άτομα με αναπηρία, Νοητική Υστέρηση, είναι τα άτομα με νοητική υστέρηση να αναπτύξουν δεξιότητες, καθώς και η συντήρηση αυτών, ώστε να είναι εφικτή η ημιαυτόνομη ή και αυτόνομη διαβίωσή τους, όπως επίσης η κοινωνικοποίηση των ατόμων και η απρόσκοπτη ένταξή τους στο κοινωνικό σύνολο.
Οι στόχοι επιτυγχάνονται με την εφαρμογή δράσεων, εκπαιδευτικών προγραμμάτων και λειτουργίας εργαστηρίων που εγγυώνται, την ασφάλεια, τη φροντίδα και την εξέλιξη των ατόμων στον τομέα της εκπαίδευσης των ΑΜΕΑ.
Οι υπηρεσίες του Συλλόγου είναι η Διοικητική, η Οικονομική, η Κοινωνική Υπηρεσία και η νοσηλευτική υπηρεσία.
Υπηρεσίες που παρέχονται περιλαμβάνουν:
• Συμβουλευτική παρέμβαση και ψυχοκοινωνική στήριξη των ωφελουμένων ατόμων με αναπηρία και των οικογενειών τους.
• Ευαισθητοποίηση της τοπικής κοινωνίας.
• Ενεργοποίηση εθελοντών και συμμετοχή τους στη λειτουργία του Κέντρου.
• Συνεργασία με τοπικούς φορείς, με εντός και εκτός Κρήτης παρεμφερείς φορείς.
• Συνεργασία με τις Υπηρεσίες της Τοπικής Αυτοδιοίκησης.
Προγράμματα – Δραστηριότητες

Πρόγραμμα ψυχολόγου
Ιατροφαρμακευτική παρακολούθηση (Ψυχιάτρου)
Πρόγραμμα ημιαυτόνομης διαβίωσης
Πρόγραμμα Σωματογνωσίας -Σωματικής και Στοματικής Υγιεινής, Εκπαίδευση στην Αυτοεξυπηρέτηση
Πρόγραμμα ενδυνάμωσης – ενίσχυσης μνήμης
Πρόγραμμα Άθλησης
Πρόγραμμα Φυσικοθεραπείας
Πρόγραμμα Εργοθεραπείας
Πρόγραμμα Λογοθεραπείας
Πρόγραμμα Ανάπτυξης Κοινωνικών Δεξιοτήτων, κοινωνικοποίησης, γνωριμία με την τοπική κοινωνία
Εξωτερικά προγράμματα, κυκλοφοριακής αγωγής, απόκτησης δεξιοτήτων στην προμήθεια προϊόντων.
Ψυχαγωγικά – θεραπευτικά προγράμματα
Θεατρικό Παιχνίδι – Πρόγραμμα εμψύχωσης
Ομάδα βιβλίου – Συνεργασία με την Δημόσια Κεντρική Βιβλιοθήκη Ρεθύμνου
Χορού
Μουσικής – ερμηνείας τραγουδιού

Εργαστήρια

Εργαστήριο εικαστικής τέχνης,
Κηπουρικής
Εργαστήριο Κατασκευής Μπομπονιέρων και Προσκλήσεων
Εργαστήριο κατασκευής Εποχιακών Προϊόντων

Ξενάγηση στην έκθεση του Μουσείου Σύγχρονης Τέχνης με θέμα «ΕΙΣΑΙ Ο,ΤΙ ΦΟΡΑΣ»
2025-09-17 19:00 | Μουσείο Σύγχρονης Τέχνης Κρήτης, Μεσολογγίου 32, Ρέθυμνο, Ρεθύμνου, Ελλάδα
Το Μουσείο Σύγχρονης Τέχνης Κρήτης στο Ρέθυμνο, θα πραγματοποιήσει ξενάγηση για το κοινό, στην περιοδική του έκθεση που παρουσιάζει με τίτλο ΕΙΣΑΙ Ο,ΤΙ ΦΟΡΑΣ / WHAT YOU WEAR IS WHAT YOU ARE, με τη συμμετοχή Ελλήνων και ξένων καλλιτεχνών.
Η ξενάγηση θα πραγματοποιηθεί από την Καλλιτεχνική Διευθύντρια του Μ.Σ.Τ. Κρήτης και επιμελήτρια της έκθεσης, Μαρία Μαραγκού, την Τετάρτη 17 Σεπτεμβρίου 2025, στις 19:00, στους εκθεσιακούς χώρους του Μουσείου Σύγχρονης Τέχνης Κρήτης, στην οδό Μεσολογγίου 32.
Η έκθεση διερευνά την αμφίδρομη σχέση της μόδας με τη σύγχρονη τέχνη μέσα από έργα 32 καλλιτεχνών και σχεδιαστών, Ελλήνων και ξένων, ακόμα κι’ όταν το ρούχο απουσιάζει.
Είναι ένα on going project που ευελπιστεί να καταδείξει πως αυτό το ταυτοτικό στοιχείο, μετουσιώνεται σε έργο τέχνης.
Αναπόσπαστο μέρος της έκθεσης, το ειδικό αφιέρωμα στη μεγάλη Ρεθύμνια σχεδιάστρια μόδας Σοφία Κοκοσαλάκη με τη διεθνή ακτινοβολία που τίμησε την Ελλάδα απανταχού και που δυστυχώς έφυγε πολύ νωρίς.
Τα έργα της έκθεσης προέρχονται από το Εθνικό Μουσείο Σύγχρονης Τέχνης (ΕΜΣΤ), το Μουσείο Σύγχρονης Τέχνης Κρήτης (ΜΣΤΚ), τον Φορέα Σύγχρονου Πολιτισμού ATOPOS, αίθουσες τέχνης, ιδιωτικές συλλογές και τους καλλιτέχνες.
Η έκθεση πραγματοποιείται υπό την αιγίδα και τη στήριξη του Υπουργείου Τουρισμού.
H έκθεση υλοποιείται με την υποστήριξη του Οργανισμού Πολιτισμού και Ανάπτυξης ΝΕΟΝ.
Περισσότερες πληροφορίες για την έκθεση στο www.cca.gr.
Η είσοδος για την ξενάγηση θα είναι ελεύθερη.
ΕΠΙΚΟΙΝΩΝΙΑ:
ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ
Δήμος Ρεθύμνης – Διεύθυνση Πολιτισμού – Τμήμα Μουσείων
Μεσολογγίου 32, 74 100 Ρέθυμνο
Τ: +30 28310 52530 – E-mail: info@cca.gr – www.cca.gr

Εκδηλώσεις για την Ευρωπαϊκή Εβδομάδα Κινητικότητας 2025 στο Ρέθυμνο
2025-09-19 17:00 - 22:00 | Λύκειο Ελληνίδων Ρεθύμνου, Ελευθερίου Βενιζέλου 79, Ρέθυμνο, Ρεθύμνου, 74100, Ελλάδα
Ο Δήμος Ρεθύμνης συμμετέχει δυναμικά και φέτος στην Ευρωπαϊκή Εβδομάδα Κινητικότητας.
Από Τρίτη 16 έως και Δευτέρα 22 Σεπτεμβρίου 2025, θα υλοποιηθεί ένα πλούσιο πρόγραμμα δράσεων και εκδηλώσεων για μικρούς και μεγάλους και κυρίαρχο στόχο να αναδειχθεί η σημασία της βιώσιμης κινητικότητας, της ενεργής μετακίνησης και της προστασίας του περιβάλλοντος.
ΤΟ ΑΦΙΕΡΩΜΑ ΓΙΑ ΤΟΝ ΑΞΕΧΑΣΤΟ ΝΙΚΟ ΒΩΒΟ ΚΑΙ Η ΠΡΟΒΟΛΗ ΤΗΣ ΤΑΙΝΙΑΣ «ΤΟ 47» ΘΑ ΓΙΝΟΥΝ ΣΤΗΝ ΑΙΘΟΥΣΑ ΤΟΥ ΛΥΚΕΙΟΥ ΕΛΛΗΝΙΔΩΝ
Λόγω των αντίξοων καιρικών φαινομένων τροποποιείται το σημερινό πρόγραμμα των εκδηλώσεων του Δήμου Ρεθύμνης στο πλαίσιο της Ευρωπαϊκής Εβδομάδας Κινητικότητας.
Συγκεκριμένα το αφιέρωμα για τον προσφάτως εκλιπόντα Πρ/νο της Δ/νσης Πληροφορικής -Προγραμματισμού & Ανάπτυξης Δ. Ρεθύμνης Νίκο Βώβο και η προβολή της ταινίας «Το 47» δεν θα πραγματοποιηθούν στο αμμώδες τμήμα της παραλία της παλιάς πόλης, όπως αρχικά είχε προγραμματιστεί.
H εκδήλωση θα ξεκινήσει στις 8μ.μ. στην αίθουσα του Παραρτήματος Ρεθύμνου του Λυκείου Ελληνίδων στην προκυμαία.

2η Γιορτή Παιδιού στο Ρέθυμνο από «Το Χαμόγελο του Παιδιού»
2025-09-19 17:00 - 23:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
Παρασκευή 19 – Σάββατο 20 – Κυριακή 21 Σεπτεμβρίου,
17.00-23.00 – Δημοτικός Κήπος Ρεθύμνου
«Το Χαμόγελο του Παιδιού» σε συνεργασία με το Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, σας προσκαλούν στη 2η Γιορτή Παιδιού την Κυριακή 14 Σεπτεμβρίου στο Χώρο του Πολιτιστικού Συλλόγου Επισκοπής και ώρες 17.00 έως 22.00 και από την Παρασκευή 19 Σεπτεμβρίου έως και την Κυριακή 21 Σεπτεμβρίου στον Δημοτικό Κήπο Ρεθύμνου και ώρες από 17.00 έως 23.00.
Οι μικροί μας επισκέπτες θα έχουν την ευκαιρία να παίξουν και να διασκεδάσουν με την ψυχή τους, συμμετέχοντας σε πάρα πολλές και διαφορετικές δραστηριότητες, όπως πατίνια, κατασκευή κεραμικών, ιππασία, ρομποτική, ποδόσφαιρό, αισθητηριακά παιχνίδια, αναρρίχηση σε τοίχο, σκάκι, δραστηριότητες εικονικής και επαυξημένης πραγματικότητας, κ.ά.
Στο χώρο της Γιορτής, θα υπάρχει σχολικό bazaar ενίσχυσης του Οργανισμού, όπου οι επισκέπτες μπορούν να καλύψουν όλες τις ανάγκες τους για τα είδη της νέας σχολικής χρονιάς, καθώς κι άλλα είδη του Οργανισμού, ενισχύοντας με αυτό τον τρόπο το δύσκολο και πολύπλευρο έργο του. Επιπλέον, οι μικροί μας φίλοι θα έχουν τη δυνατότητα να προμηθευτούν κρέπες, παγωτό, ποπ κορν, αναψυκτικά κι άλλες λιχουδιές και εκπλήξεις που έχουμε ετοιμάσει γι’ αυτούς.
Η είσοδος θα είναι δωρεάν για όλους, ενώ στον χώρο θα υπάρχουν κουμπαράδες ενίσχυσης για όποιον επιθυμεί να ενισχύσει το έργο του Οργανισμού.
Όλα τα έσοδα από τη 2η Γιορτή Παιδιού στο Ρέθυμνο θα διατεθούν για την ενίσχυση των δράσεων που πραγματοποιεί ο Οργανισμός, 24 ώρες το 24ώρο, 365 ημέρες τον χρόνο για κάθε παιδί με προβλήματα Υγείας στην Κρήτη, παρέχοντας το σύνολο των εξειδικευμένων υπηρεσιών του.

Την εκδήλωση παρουσιάζουν από τον Όμιλο της Κρήτη TV: Η παρουσιάστρια Σοφία Μαργαρίτη (19-20/9) & η τηλεοπτική παραγωγός Αναστασία Μπιτζηλαίου (21/9).
Μουσικές βραδιές: Παρασκευή 19 Σεπτεμβρίου: 21.00 – 23.00 Ο Μανώλης Κονταρός με το συγκρότημα του. Θα πλαισιώσει χορευτικά ο Λαογραφικός Όμιλος Τζανιδάκη
Σάββατο 20 Σεπτεμβρίου: 21.00 – 23.00 Ο Σάκης Σακελλαρίδης, η Αλεξάνδρα Βεργαδή και το Σχήμα Λόγου
Κυριακή 21 Σεπτεμβρίου: 21.00 – 23.00 Ο Νίκος Καρκάνης και το συγκρότημα του. Θα πλαισιώσει χορευτικά ο Ιστορικός Όμιλος Βρακοφόρων Κρήτης
Ευχαριστούμε από καρδιάς την Περιφέρεια Κρήτης, τον Δήμο Ρεθύμνου, όλους τους υποστηρικτές της εκδήλωσης καθώς και όλους τους συμμετέχοντες που με την εμπιστοσύνη και την υποστήριξη τους και φέτος, συνεισέφεραν να γίνει πραγματικότητα η 2η Γιορτή Παιδιού!
Μεγάλος Χορηγός Εκδήλωσης και Σταθερός Υποστηρικτής για τα παιδιά με προβλήματα υγείας στην Κρήτη: Συνεταιρισμός Φαρμακοποιών Αιγαίου και Κρήτης
Χορηγοί Εκδήλωσης:
Enjoy & Le Jardin, Alice in Sugarland, Aquila Porto Rethymno, Aquila Rithymna Beach, Brink’s Ρεθεμνιακή μπύρα, Chupa Chups, Creta Farms, Etouri, Gen Εκπαιδευτήρια Πολυχρονάκη – Καπαϊδονάκη, Haris Creperie, Ikones Seafront Luxury Suites, Κέντρα Ξένων Γλωσσών Φήταμ, Κriti Beach Hotel, Mασκωτίτσα, Olympic Palladium Hotel
Anysma, As Company, Baseline Sports Club – Tennis & Padel, ΑΒΕΑ – ΒΙΟΧΥΜ, Δικηγορικός Σύλλογος Ρεθύμνου, Ελληνικές Φάρμες, Jupiter, Ιατρικός Σύλλογος Ρεθύμνου, Κάισσα, Κλαψινάκης, Liberty Hotel, Pantheon Hotel, Prima Plora, Rethymno Medical Assistance, Quick Photo, Tetraktys
Αgrofarm, Bcs, Cosmos pet supplies, Creta Supplies, Cretan Aroma, Diakoumakis, Δίοδος Α.Ε, Domus Animalium, FisioLab Σπανουδάκης Ν. Νίκος, G-Toys Σταυριδάκης, Giakoumakis, Heaven of Brands, Kapa Store, Klados Winery, Lb Ferries, North Insurance, Pet Shop Κιβωτός,, Super Market Pavlidakis, Super Markets 7 Days, Swan, Stroma – eshop, Toyota Λιοδάκης Παντελής, TsourlakisTiles, Ζωοτροφές Κρήτης ΑΒΕΕ, Καθεκλάκη Φροντιστήριο Μέσης Εκπαίδευσης, Menta City Boutique Hotel, Παγοποιείον, Παιχνιδούπολη, Σεληνάρι, Φάρμα Αλεξανδράκης, Χημικοτεχνική, Ύαλος Γιαννούλης ΑΕΒΕ
Συμμετέχουν οι: Aκαδημία Ξιφασκίας Ρεθύμνου , Άρης Ρεθύμνου, Aσημένια Pottery – Εργαστήρι Κεραμικής, Aστέρας Ρεθύμνου, Γεραρχάκης Αμάντα – Βόλακας Μιχάλης, Διάκρισις, Δόξα Πλατανέ, Ελληνική Σπηλαιολογική Εταιρεία, Ινστιτούτο Πλάσματος και Λέιζερ του Ελληνικού Μεσογειακού Πανεπιστημίου, Ιππικός Όμιλος Πλακιά, Ιππικός Όμιλος Ρεθύμνου, Καμπούρης Αντώνιος (Magic Tony), KΔΑΠ Δήμου Ρεθύμνης, Kοκκινάκη Νεκταρία, Κουκούλι, Λογοπαιδική Χαρά, Mαραμπού, Μικροί Κηπουροί, Μικρόκοσμος, Μπαμιάκη Έρη, Νοιάζομαι- Φιλοζωϊκή Ομάδα, Ο.Κ.Α Πρέβελη, Ορειβατικός Σύλλογος Ρεθύμνου, Παιχνιδαγωγείο, Ρεθυμνιακός, Πολιτιστικός Σύλλογος Επισκοπής Ρεθύμνου, Σκακιστικός Όμιλος Ρεθύμνου, Σουρεάλ Εργαστήρι Ζωγραφικής, Υδρία- Εργαστήρι Κεραμικής, Υφαντά Ειρήνη Καρλή, Bailando Fuerte, Βango Bongo, Circus Camino, Coctails in the City ,Cog, Events Art, JANUS IKE, Photoloco, 2Αrtworkshop
Πρόγραμμα εκδηλώσεων:
Δημοτικός Κήπος Ρεθύμνου, Παρασκευή 19/9, 17.00 – 23.00

Mε το Παιδαγωγικό Τμήμα Δ.Ε/ Ε.ΔΙ.Β.Ε.Α θα γνωρίσουμε: OSMO TANGRAM: τα κλασσικά παιχνίδια αλλιώς… μέσα από την οθόνη του iPad (Reflective Artificial Intelligence Technology) 17.00 – 21.00
Mε το Παιδαγωγικό Τμήμα Δ.Ε/ Ε.ΔΙ.Β.Ε.Α θα γνωρίσουμε: QUIVER: Ζωγραφίζω & Επαυξάνω – Επαυξημένη Πραγματικότητα και Εκπαίδευση (AR) 17.00 – 21.00
Mε το Παιδαγωγικό Τμήμα Δ.Ε/ Ε.ΔΙ.Β.Ε.Α θα γνωρίσουμε: Delightex: 3D εικονικοί κόσμοι (VR μάσκες) 17.00 – 21.00
Mε το Παιδαγωγικό Τμήμα Δ.Ε/ Ε.ΔΙ.Β.Ε.Α θα γνωρίσουμε το LUMO: Ρυθμός, Kίνηση & Επαυξημένη Πραγματικότητα 17.00 -21.00
«Ο κόσμος πέρα από μας», Γυαλιά εικονικής πραγματικότητας για το ηλιακό σύστημα [VR] ΕΔΘΕ (Εργαστήριο Διάδοσης Θετικών Επιστημών) του ΠΤΔΕ 17.00-21.00
«Το χθες επηρεάζει το σήμερα… και το σήμερα το αύριο», Άνθρωπος και Κλιματική Αλλαγή [tablet, AR εφαρμογή] ΕΔΘΕ (Εργαστήριο Διάδοσης Θετικών Επιστημών) του ΠΤΔΕ 17.00 -21.00
«Bubble car – Υδρογονοκίνητο όχημα», Ανανεώσιμες Πηγές Ενέργειας και Μετακίνηση [Υδρογονοκίνητο] ΕΔΘΕ (Εργαστήριο Διάδοσης Θετικών Επιστημών) του ΠΤΔΕ 17.00 – 21.00
«Τεχνητή Νοημοσύνη και Νανοτεχνολογία για Βιώσιμη Διαχείριση Νερού», Λύσεις Κλιματικής Αλλαγής [Huskylens, microbit] ΕΔΘΕ (Εργαστήριο Διάδοσης Θετικών Επιστημών) του ΠΤΔΕ 17.00 -21.00
«Ανακαλύπτοντας τον Ηλεκτρισμό με Μουσική, Φρούτα και Λαχανικά», Ηλεκτρισμός – Αγωγιμότητα [Makey – makey] ΕΔΘΕ (Εργαστήριο Διάδοσης Θετικών Επιστημών) του ΠΤΔΕ 17.00 -21.00
Παίζουμε σβούρες με τα παιδιά και κάνουμε Δωρεάν Ανάλυση Δέρματος για τις μαμάδες με το Συνεταιρισμό Φαρμακοποιών Αιγαίου & Κρήτης – ΣΥ.Φ.Α.Κ. 17.00 -21.00
Μαθαίνουμε Ιππασία υπό την καθοδήγηση του Ιππικού Όμιλου Πλακιά 17.00 -20.00
Μαθαίνουμε να φτιάχνουμε κεραμικά με το εργαστήρι Ασημένια Pottery 17.00 -21.00
Battle of Robots: Η τελική μάχη των ρομπότ σε περιμένει από τον Μικρόκοσμο! 17.00 -21.00
Μαθαίνουμε να παίζουμε Σκάκι με το Σκακιστικό Όμιλο Ρεθύμνου 17.00 -21.00
Ποδοσφαρικά παιχνίδια από τις ομάδες του Άρη, του Αστέρα, της Δόξα Πλατανέ και του Ρεθυμνιακού 17.00 -21.00
VideoBooth 360 από τους Photoloco 18.00 -21.00
Ένα ‘μαγικό’ πρόγραμμα για όλη την οικογένεια από τον Ταχυδακτυλουργό Τόνυ, 19.00 – 20.00
Με Όχημα τις Ξένες Γλώσσες Καλλιεργούμε τις Δεξιότητες του 21ου Αιώνα’ με τα Εκπαιδευτήρια GEN Πολυχρονάκη – Καπαϊδονάκη 17.00 -21.00
Γιορτάζουμε 50 χρόνια αγγλικά από γενιά σε γενιά! Μαζί μας η Ομάδα Anti-Bullying Εθελοντών μας και ο φίλος μας ο Yeti! Κέντρα Αγγλικών Φήταμ 17.00 -21.00
Βρίσκουμε τα κλεμμένα αυγά με τα angry birds, Ο.Κ.Α Πρέβελη, Υπ. Δράσεων Σφακιανάκης Μανώλης 17.00 – 21.00
Γνωρίζουμε τα πατίνια με ασφάλεια, Ο.Κ.Α Πρέβελη, Υπ. Δράσεων Σφακιανάκης Μανώλης 17.00 – 21.00
Ψυχοκινητικά παιχνίδια συντονισμού και ισορροπίας για παιδιά 3 – 6 ετών και ξεχωριστός σταθμός για παιδιά 6-12 ετών, Ο.Κ.Α Πρέβελη, Υπ. Δράσεων Σφακιανάκης Μανώλης 17.00 -21.00
Μαζί μας και η Ομάδα Εθελοντών Νοίαζομαι – Μπορούμε να υιοθετήσουμε ζωάκια, αν θέλουμε! 17.00 – 21.00
«Παίζουμε Τρίλιζα με την Creta Farms» 17.00 -21.00
Με την Baseline Tennis & Padel Club, θα μάθετε Tennis και Padel, θα γνωρίσετε την αξία του ευ αγωνίζεσθαι και θα γίνετε κομμάτι μιας μεγάλης αθλητικής οικογένειας. 17.00 – 21.00
Η περιπέτεια της μετακίνησης. Έλα να παίξουμε και να μάθουμε για την Ευρωπαϊκή εβδομάδα μετακίνησης, από το Τμήμα Προγραμματισμού και Ευρωπαϊκών Προγραμμάτων του Δήμου Ρεθύμνης 17.00 -21.00
Με την Alice in Sugarland θα διακοσμήσετε τα δικά σας μπισκότα και θα παίξετε φιδάκι 17.00 -21.00

Συνδιοργάνωση: Παιδαγωγικό Τμήμα Δ.Ε/ Ε.ΔΙ.Β.Ε.Α Πανεπιστήμιο Κρήτης, Περιφέρεια Κρήτης & Δήμος Ρεθύμνου
«Το Χαμόγελο του Παιδιού» ευχαριστεί θερμά τον Σύλλογο γονέων και Κηδεμόνων 4ου & 50ου Δημοτικού σχολείου Ηράκλειου για την σταθερή υποστήριξη στις γιορτές παιδιών σε όλη την Κρήτη!

Το 51ο Φεστιβάλ ΚΝΕ «Οδηγητή» στο Ρέθυμνο
2025-09-19 20:00 - 23:30 | Πλατεία Μικρασιατών, Πλατεία Μικρασιατών, Ρέθυμνο, Ρεθύμνου, 74100, Ελλάδα
Το 51ο Φεστιβάλ ΚΝΕ «Οδηγητή» με κεντρικό σύνθημα «Ανατρέπουμε το παλιό. Ανοίγουμε δρόμο στο νέο. Σοσιαλισμός για να νικήσει το δίκιο» θα πραγματοποιηθεί στο Ρέθυμνο την Παρασκευή 19 Σεπτεμβρίου και το Σάββατο 20 Σεπτεμβρίου στην πλατεία Μικρασιατών.
Αυτές τις δύο μέρες περιμένουμε τη νεολαία και τον λαό του Ρεθύμνου να δώσουν το παρόν στο φεστιβάλ της ΚΝΕ, όπου θα υπάρχουν χώροι προβληματισμού, αναζήτησης και συζήτησης, στέκια νεολαίας με εκθέσεις και ομιλίες. Ένας νέος σε όποια ηλικιακή ομάδα κι αν βρίσκεται, όποια είναι τα ενδιαφέροντα του, μπορεί να γνωρίσει τις θέσεις μας για τους μαθητές, τους φοιτητές, τους εργαζόμενους, τις γυναίκες, τον πολιτισμό, τον αθλητισμό.
Στο πρόγραμμα του φεστιβάλ ξεχωρίζει το μεγάλο αφιέρωμα στο Μίκη Θεοδωράκη, το μεγάλο μουσικοσυνθέτη που με τις μουσικές και τα τραγούδια του κατάφερε να κάνει πράξη αυτό που έλεγε ο Μπρέχτ: «Η τέχνη δεν μπορεί να αλλάξει τον κόσμο, όμως μπορεί να κάνει τους ανθρώπους να συνειδητοποιήσουν ότι μπορούν να αλλάξουν τον κόσμο». Με το τεράστιο έργο του φλόγισε τις καρδιές των ανθρώπων στον αγώνα ενάντια στην εκμετάλλευση, ενάντια σε κάθε αδικία. Οι μουσικές του θα συνεχίσουν να εμπνέουν ώσπου «να σημάνουν οι καμπάνες» της κοινωνική απελευθέρωσης.
Ο Μίκης Θεοδωράκης έπαιξε καθοριστικό ρόλο στη δημιουργία του έντεχνου ελληνικού τραγουδιού αποτελώντας σημαντικό κεφάλαιο του σύγχρονου νεοελληνικού πολιτισμού, με παγκόσμια μάλιστα επιρροή. Μελοποίησε σπουδαίους Έλληνες ποιητές, παντρεύοντας τη συμφωνική με την ελληνική παραδοσιακή και δημοτική μουσική, εκφράζοντας με νότες τις αγωνίες, τους πόθους, τους αγώνες και τα πάθη του ελληνικού λαού.
Όπως έλεγε ο ίδιος: «Ο λαός δεν μπορούσε ούτε να πλησιάσει τη μεγάλη ποίηση γιατί δεν είχε στην διάθεσή του τα κλειδιά να ανοίξει τις μεγάλες πόρτες. Κάνοντας τραγούδι και βάζοντας στα χείλη του τη μεγάλη ποίηση, είναι σαν να του πρόσφερα αυτό το σπάνιο κλειδί να ανοίξει τις μεγάλες πόρτες». Μελοποίησε έργα γνωστών ποιητών όπως του Σολωμού, Σεφέρη, Ελύτη και Ρίτσου, με τον οποίο τον συνέδεε μια βαθιά σχέση, που άφησε πίσω αξεπέραστους καρπούς δημιουργίας.
Συγκεκριμένα, το πρόγραμμα του φεστιβάλ διαμορφώνεται ως εξής:
Παρασκευή 19 Σεπτεμβρίου:
• 19.30: Συζήτηση στο Μαθητικό στέκι με θέμα «Του κόσμου η καρδιά χτυπάει δυνατά, με την Παλαιστίνη ως τη λευτεριά». Στα πλαίσια της δραστηριότητας θα παρουσιαστεί έκθεση που έχει φτιαχτεί από μαθητές.
• 19.30: Συζήτηση στο φοιτητικό στέκι με θέμα «Στήριξη ζητούν οι φοιτητές, όχι καταστολή και διαγραφές».
• 19.30: Συζήτηση στο Εργατικό στέκι με θέμα «Δουλεύουμε για να ζούμε, δεν ζούμε για να δουλεύουμε. Με το ΚΚΕ για τις ανάγκες μας μπροστά».
• 20.30: Συναυλία – αφιέρωμα «100 χρόνια Μίκης Θεοδωράκης».
• 23.00: Παραδοσιακό γλέντι.
Σάββατο 20 Σεπτεμβρίου:
• 20.00: Ξενάγηση στην κεντρική έκθεση του φεστιβάλ με θέμα «Από τον κόσμο που έχουμε, στον κόσμο που θέλουμε. Σοσιαλισμός, η απάντηση στις ανάγκες μας».
• 21.00: Κεντρική πολιτική ομιλία από το Βαγγέλη Μαγνήσαλη, μέλος του Γραφείου του ΚΣ της ΚΝΕ.
• 22.00: Κρητικό γλέντι με τον Λευτέρη Τζαγκαράκη.
Στο χώρο του φεστιβάλ θα λειτουργεί παιδότοπος και η «Γωνιά του Κόκκινου Αερόστατου» για τους μαθητές των μεγαλύτερων τάξεων του Δημοτικού. Τέλος, θα λειτουργεί το βιβλιοπωλείο της «Σύγχρονης Εποχής».
